Novan, Marvinin ja Ronin blogi: Ohjaustilanteen suunnittelu, toteutus ja analyysi: Nose Workin alkeiskurssi\nOhjaustilanteen suunnittelu, toteutus ja analyysi: Nose Workin alkeiskurssi\nJos et tiedä, millainen kouluttaja olet, olet huono kouluttaja. — Katleena Kortesuo\nMuutos on kaiken todellisen oppimisen lopputulos. — Kirjailija Leo Buscaglia\nAina kun opetat jotain, opeta kuulijasi epäilemään opetuksia. — Filosofi José Ortega y Gasset\nSinun on itse hoidettava oma kasvamisesi, oli isoisäsi kuinka pitkä tahansa. — Irl antilainen sanonta\nKaikki tahtovat elää vuoren huipulla, mutta kaikki onni ja kasvu ovat kiipeämisessä. — Andy Rooney\nOppiminen on muutosta, muuttumista, eroa, siis periaatteessa tietoa ja taitoja, arvoja ja asenteita. (Wikipedia.)\nKouluttamaan oppii vain kouluttamalla. Kirjatieto ja teorioiden ymmärtäminen on kuitenkin tärkeää, jotta ymmärtää miksi eläin toimii kuten toimii. Seminaareista ja käsikirjoista opittua tietoa on kuitenkin osattava myös soveltaa. Henkilö, joka on menestynyt omien koiriensa kanssa ja on osannut kouluttaa nämä, ei välttämättä ole kuitenkaan hyvä koulutusohjaaja. Muiden ihmisten opettaminen ja neuvominen edellyttävät halua ja kykyä toimia heidän kanssaan. Rakkaus koiriin ei vie pitkälle, vaan on nimenomaan oltava kiinnostunut asiakaspalvelusta.\n(Dani Weinberger, suomentanut Liisa Tikka.)\nAsiakaspalvelu asiakkaan ohjaamisena -modulin kurssityönä pidin nose workin alkeiskurssin. Kurssi oli osa Forssan Palveluskoirien syystalven toimintaa ja kurssi pidettiin palveluskoirien hallilla. Alkeiskurssi kesti viisi viikkoa ja kurssi pidettiin perjantai-iltaisin kello 18–19.30 Liitteessä (Liite 1) kurssi-ilmoitus. Kurssi täyttyi nopeasti. Kurssi maksoi 40 euroa eli hinnalla katettiin halliaikaa ja tarvikkeiden hankintaa. Kurssi oli suunnattu jäsenille eli tavallaan hintaan tulee mukaan myös jäsenmaksu ja talkoopisteiden saamiseen liittyvä työmäärä.\nKurssin tavoitteet, sisältö, suunnittelu ja onnistumisen arviointi\nTavoitteena on tutustua nose workiin lajina, harjoitella oikea-aikaista palkitsemista ja vahvisteen antamista oikean paikkaan, ymmärtää mitä hydrolaatit ovat, ymmärtää miten koira koulutetaan etsimään ja miten ilmaisu koulutetaan sekä harjoitella vihjeen liittämistä. Lisäksi ohjaaja havainnoi omaa toimintaansa ja koiran elekieltä.\nMäärittelin itse kurssin tavoitteet ja sisällön. Kurssin aikana opetellaan nimenomaan näitä asioita, ei vaikkapa agilitya. Mietin, mitä asioita tarvitaan, jotta ohjaaja oppii lajin perusasiat alkeistasolla. Kurssikerrat oli helppo jaotella tavoitteiden pohjalta: 1. lajiin tutustuminen (lyhyt teoria ja käytäntö) 2. oikea-aikainen palkkaaminen ja palkan paikka, mekaaniset taidot ja havainnointitehtävä 3. ilmaisun alkeet ja hydrolaatteista puhuminen 4. vihjeen liittäminen ja 5. asioiden koonti yhteen. Oman toiminnan havainnointi ja koiran elekielen lukeminen kulkevat koko ajan mukana.\nTosin huomasin, että perushallintaa ja yhteistyötä piti harjoitella nose workin opiskelun lomassa. Tein kurssi-ilmoituksen syyskuun alussa ja Asiakaspalvelu asiakkaan ohjaamisena -modulin alettua tajusin, että ilmoituksessa olisi kannattanut kertoa tarkemmin, mitä kurssilla tullaan opiskelemaan ja oppimaan. Jatkossa laitan ilmoitukseen kurssin sisällön ja tavoitteet mukaan. Tosin nyt sain ohjeistettua osallistujia kurssin tarkemmasta sisällöstä samalla, kun kurssilaiset ilmoittautuivat mukaan. Osallistujat myös kertoivat koirastaan ja omista tavoitteistaan tässä vaiheessa. Vaikka minä määrittelin kurssin tavoitteen, jokainen ohjaaja toki määrittelee omat tavoitteensa itse: valtaosalle tärkeintä oli tehdä jotain yhdessä koiran kanssa ja keksiä harrastus, jolla saa koiran nopeasti väsyneeksi loka- ja marraskuun pimeydessä kotosalla.\nIlmoittautumisvaiheessa selvisi, että kaikki eivät ole Facebookissa, joten Facebook-ryhmää ei kannata perustaa. Tosin ryhmä perusti yhteistilausta varten Whatsupp-ryhmän, mutta en ole ladannut itselleni sovellusta, joten en hyödyntänyt ryhmää. Laitoin lisätietoja ja materiaaleja sähköpostilla. Pyrin siihen, että kaikki kirjallinen ohjeistus mahtuisi A4-paperille ja teksti olisi mahdollisimman selkeää ja asiaa olisi sen verran, että siihen jaksaa keskittyä perjantai-iltana työviikon jälkeen.\nSuunnitteluvaiheeseen kuului ilmoituksen ja materiaalien teon sekä tavoitteiden ja sisällön miettiminen. Lisäksi suunnitteluun kuului halliin tutustuminen (halli on ollut käytössä vasta syyskuusta lähtien), tarvikkeiden hankinta ja sain luvan pestä muovilaatikoita ja magneettirasioita Forssan ammatti-instituutin aseptiikan luokan pesukoneessa. Hain pahvilaatikoita Humppilan Fiilismarketista ja vein käytetyt laatikot pahvinkeräykseen. Mietin etukäteen, mihin kaikkeen imeytän hydrolaattia, jotteivat koirat opi etsimään vaikkapa vain huonekalutarroja. Lisäksi hallilla on kaksi ilmalämpöpumppua, jotka käynnistyvät, kun ovi on välillä auki. Hajuja ei voi laittaa alkeiskurssilla ilmalämpöpumppujen vaikutusalueelle. Olen osallistunut nose work -kursseille ja kahdella koirallani on hajutesti suoritettuna. Lisäksi olen hankkinut lisätietoja lukemalla ja keskustelemalla lajia harrastavien ihmisten kanssa.\nLopputyössä oppimisen arviointi jäi vähäiseksi. Arvioinnin on oltava luotettavaa ja tasapuolista. Samantasoisesta suorituksesta tulee saada kutakuinkin sama arvio riippumatta siitä, kuka arvioi. Tasapuolisuuden eli reliabiteetin lisäksi on tärkeää arvioida oikeaa asiaa. Jos arvioinnin kohteena on juuri opeteltu yksittäinen asia, validiteetti eli oikean asian arviointi on yleensä kunnossa.\nKurssin tavoitteista on helppo arvioida mekaanisten taitoja kehittymistä ja sitä arvioimme vertais- ja itsearvioinnin avulla. Vaikeampaa on arvioida lajiin tutustumista ja ymmärtämistä.\nMietin tekeväni Googlen kyselytoiminnalle kyselykaavakkeen, mutta olen kyllästynyt vastaaviin kyselyihin ja pienen osallistujamäärän vuoksi kysely tuntui turhalta (50 % osallistujista = kolme henkeä.) Sain kirjallista palautetta eli kiitoksia kurssista ja lajin hehkutuksia ja koen kurssipalautteen olevan positiivista. Minulla ei ollut mitään mittaria käytössä sille, mitä osallistuvat loppujen lopuksi oppivat vai oppiko kukaan mitään. Toki havannoin toimintaa ja näin koirien edistymisen. Lisäksi keskustelimme paljon eli alun teoria oli keskustelua ja ajatusten vaihtoa. Vastausten ja kysymyksien perusteella koen osallistujien oppineen asioita.\non helmikuuta 10, 2018


Yritysten kielipalvelut ja kulttuurikoulutus | Berlitz\nTämän päivän työvoima on kulttuurisesti monimuotoisempaa kuin koskaan ennen ja monet yritykset ymmärtävät työntekijöille kohdennettujen yritysten kielipalvelujen tuomat edut. Halusitpa laajentaa yritystoimintaasi maailmanlaajuisesti, saavuttaa uusia markkinoita tai vain parantaa kommunikaatiota hajallaan olevien kansainvälisten tiimien välillä, pystymme auttamaan kehittämällä yrityksen kielikoulutuksen budjettisi ja tavoitteidesi mukaan.\nKulttuurien välinen viestintä pystyy parantamaan organisaation yhtenäisyyttä. Kieli- ja yrityskoulutuspalvelumme tarjoavat valmennusta esimerkiksi johtamisen aloilla käytännön työkaluilla ja tekniikoilla, joita tarvitaan monikulttuurisessa ympäristössä työskentelyyn ja asumiseen.\nKurssimme ovat työntekijöiden kannalta joustavia – he pystyvät oppimaan työaikataulunsa mukaisesti, jotta koulutus ei häiritse heidän nykyistä työtaakkaansa.\nYritysten kielikoulutusta kaikille tasoille, joka on saatavilla joko lähiopetuksena tai verkossa opettajan kanssa\nKulttuurivalmennusta ja -konsultointia sellaisten käyttäytymistyylien tunnistamiseksi, jotka parantavat johtajan kykyä kommunikoida ja johtaa tehokkaasti\nLiiketoiminnan viestintätaitoja, jotka edesauttavat opiskelijoita tulemaan entistä tehokkaammiksi globaaleiksi johtajiksi\nKielten testausta ja arviointia kaikilla kielillä sekä millä tahansa aikavyöhykkeellä\nBerlitz tarjoaa jokaiselle kohderyhmälle oikean koulutusohjelman aina avoimista ryhmäkursseista, joissa käytetään Berlitzin standardoituja opetusmateriaaleja, yksilölliseen opetukseen, joka sisältää toimiala- ja yrityskohtaista sisältöä.\nTalon sisäiset seminaarit\nSuunnitteletko henkilöstökoulutusta yrityksesi tiloissa? Berlitz-tiimimme tukee sinua kaikissa vaiheissa – suunnittelusta seurantaan – tarjoamalla henkilökohtaista, integroitua ja ammattimaista apua.\nBerlitzin koulutuksen arviointijärjestelmä\nBerlitzin arviointijärjestelmän avulla voit hallita täydennyskoulutuksen kurssejasi pienintä yksityiskohtaa myöten. Tarkkailemme koulutusohjelmasi kaupallisia etuja – jopa tarjoamalla verkkoraportteja ja siten antamalla sinulle aina pääsyn kaikkiin avainlukuihin.\nTarvitseepa yrityksesi useita kursseja Suomessa tai koulutusohjelmia eri puolilla maailmaa, voimme hoitaa täydennyskoulutuksen järjestelysi koordinoinnin ja hallinnoinnin. Halutessasi työskentelemme mielellämme olemassa olevan oppimisen hallintajärjestelmän (LMS) kanssa sekä Berlitz-portaalissa.\nTaitojen testaus ja arviointi rekrytointia varten\nEnnen kieliopetusta suoritamme työntekijöillesi nopean ja luotettavan tasotestin, jolla me selvitämme heidän taitotasonsa – pystymme testaamaan jopa suuria ryhmiä toimitiloissasi.\nTasokoe perustuu Berlitz-kielitasoihin, jotka voidaan helposti luokitella CEFR:n (Common European Framework of Languages) tasojen mukaisiksi.


Madam B.C.: Metsänhenki-huivi.\nMuistatko mustavalkoisen palahuivini? Tein nyt asustehuivista uuden päivitetyn version, kun tämä kylmä kevätkin vain jatkuu eikä kesähelteet näytä lähtyvän. Vihreä huivi oli ennen paita. (Mahtava pönötys kuva "tässä seison ja mitään sille en voi".) Ostin kirpparilta 0,50 euron pitkähihaisen trikoopaidan ja pistin sen palasiksi. Leikkasin suuria neliöitä etu- ja takakappaleista ja hihoista vaihtelissa määrin pienempiä neliöitä. Sitten ompelin joustotikillä suuria neliöitä kolmeen eri pituiseen janaan, joihin päihin lisäsin pienemmät neliöt. Yhdistin janat toisiinsa keskipaikkeilta, mutta en ommellut tikkejä päihin asti.\nJa tälläinen siitä sitten tuli. Huivista tulee hieman metsänhenkimäinen fiilis. Olen innostunut pitämään huiveja viime aikoina mm. tällä tapaa vyön kanssa. Eihän sitä aina tarvitse huivia kietoa kaulaa kuristamaan?\nMinni 4. toukokuuta 2010 klo 15.57\nOih, jotain niin ihanaa!! (:\nTuota huivin käyttötapaa en olekkaan aiemmin keksinyt!! Sain tuosta inspiraatiota, KIITOS!! :D\nJokke 4. toukokuuta 2010 klo 18.54\nSehän on kuin käpy! Ja arvaas mitä minullakin on sinulle? Right back at you ;) (hihii)\nMadam B.C. 4. toukokuuta 2010 klo 19.59\neikun kiitos vain itsellesi, on ihanaa kuulla, että joku inspiroituu :)\nkäpy, totta! :D voi jokke minkä teit, kiitos :D!\ntipitii 5. toukokuuta 2010 klo 15.09\nAivan ihana huivi! Jälleen yksi ohje muhimaan tuonne takaraivoon ja odottamaan toteutustaan.\nMadam B.C. 5. toukokuuta 2010 klo 15.14


Tennisliiga: Nousevat lupaukset ja vahvat konkarit kohtaavat | Suomen Tennisliitto\nEtusivu > Uutiset > Tennisliiga: Nousevat lupaukset ja vahvat konkarit kohtaavat\nTennisliiga: Nousevat lupaukset ja vahvat konkarit kohtaavat\n11.10.2017 | 11:11\nTVS nousi viime kaudella liigaan. Kuvassa Eero Antonen, Tero Löytänä ja Tuomas Heinonen, Liisa Vehviläinen ja Saara Aerila.\nEntistäkin kovatasoisempi Tennisliiga pyörähtää käyntiin tulevana viikonloppuna 14.-15.10. täysien ottelukierroksien voimin. Miehissä tämä tarkoittaa viittä sarjaottelua ja naisten puolella neljää ottelua kumpanakin päivänä. Runkosarjat pelataan 14.10.2017-27.1.2018 välisenä aikana, jonka jälkeen ovat pudotuspelijoukkueet selvillä.\n– Ihan mahtava Tennisliiga kausi taas aluillaan. Joukkueiden taso on taas selkeästi ottanut positiivisen harppauksen viime vuodesta. Meillä on erittäin mielenkiintoinen sekoitus nuoria nousevia lupauksia, vahvoja konkareita sekä suomalaisia ja ulkomaalaisia ammattilaisia. Tästä iso kiitos osallistuville seuroille!\nMyös muulla rintamalla on hyviä merkkejä ilmassa. Tennisliiga on kiinnostanut valtakunnallisessa mediassa jo ennen kauden alkua. Taustaverhon takana on myös riittänyt kuhinaa. Tulevalla kaudella tarkoituksenamme on kehittää Tennisliiga-otteluiden tuotannon laatua sekä parantaa niiden näkyvyyttä.\n– Tennis(kin) on parasta paikan päällä, joten ei muuta kuin seuraamaan jännittävää liigakautta ja kannustamaan suosikkisi voittoon, kertoi Tennisliigan sarjavastaava Roope Kailaheimo.\nViimeisen puolentoista viikon aikana olemme julkaisseet sivuillamme joukkue-esittelyt ja ennakkoarviot runkosarjasijoituksista. Voit virittäytyä liigatunnelmaan lukemalla näitä aiemmin julkaistuista uutisista. Alla ovat esiteltyinä miesten ja naisten sarjojen yleiset lähtöasetelmat, sarjamuodot, mielenkiintoiset pelaajat sekä muutamat mielenkiintoiset nostot.\nMiehissä kymmenen joukkuetta taistelevat paremmuudestaan\nKymmenen miesten joukkuetta taistelevat ja tavoittelevat Tennisliigan mestaruutta tällä kaudella. Mukana on kaksi uutta joukkuetta, kun Turun Verkkopalloseura (TVS) ja Variston Tennis (VarTe) nousivat Suomen korkeimmalle sarjatasolle. Mestaruutta puolustaa Helsingin Laajasalosta ponnistava Sata-Tennis. Viime kaudella hopeaa juhli Helsingin Verkkopalloseura (HVS) ja pronssia saivat Smash ja Grani Tennis (GT). Näiden joukkueiden ohella Tennisliigassa ovat tänä vuonna iskuja antamassa Smash-Kotka, Valkeakosken Tennis (VT), Helsingin Lawn-Tennis Klubi (HLK) ja Tampereen Tennisseura (TaTS).\nRunkosarjassa joukkueet pelaavat kaikki kaikkia vastaan kertaalleen. Yhdessä sarjaottelussa pelataan kolme kaksinpeliä ja yksi nelinpeli. Jokaisesta voitetusta ottelusta joukkue saa pisteen sarjataulukkoon. Kuusi parasta joukkuetta pääsee jatkosarjaan, jossa kaksi parhaiten menestynyttä joukkuetta sijoitetaan suoraan välieriin. Sijoilla 3-6 olevat joukkueet pelaavat karsintaottelun semifinaalipaikasta. Runkosarjassa kolmanneksi sijoittunut kohtaa kuudenneksi sijoittuneen joukkueen ja sijoilla neljä ja viisi olevat joukkueet pelaavat vastakkain. Semifinaaleissa runkosarjan parhaiten menestynyt joukkue saa valita vastustajansa karsintaotteluiden voittajista. Runkosarjan kaksi heikoiten menestynyttä joukkuetta ajautuvat putoamiskarsintoihin. Pudotuspelit käynnistyvät 10.2.2018.\nTälle kaudelle joukkueet ovat jälleen nimenneet erittäin kovia joukkueita. Todella mielenkiintoisina niminä mainittakoon maailman parhaat nelinpelaajat HVS:n Henri Kontinen ja John Peers, Suomen kaikkien aikojen menestynein kaksinpelaaja TVS:n Jarkko Nieminen, ammattilaiskentille paluuta tekevä Sata-Tenniksen Harri Heliövaara, ikinuori TaTS:n Lauri Kiiski ja nykyinen Suomen rankingin ykkönen HVS:n Patrik Niklas-Salminen. Korkeimmalle rankatut ulkomaalaiset ammattilaispelaajat ovat puolestaan (ATP-ranking viikolla 40) HLK:n Attila Balazs (ATP-169), GT:n Jürgen Zopp (ATP-191), Smash-Kotkan Ivan Nedelko (ATP-335), HLK:n Peter Nagy (ATP-469), Smashin Vladimir Ivanov (ATP-478), HVS:n Alexander Vasilenko (ATP-526) ja GT:n Andriej Kapas (ATP-554). Yleisöllä on siis lupa odottaa ammattilaistason tennistä kierroksesta toiseen.\nJo viime kausi osoitti miesten Tennisliigan kovuuden ja tasaisuuden. Pudotuspeleihin edenneiden joukkueiden ja rannalle jääneiden välinen ero oli vain muutamia pisteitä. Myös tästä kaudesta, varsinkin keskikastin osalta, on lupa odottaa äärimmäisen tasaväkistä. Ennakkoon suurimpina mestarisuosikkeina kauteen lähtevät HVS:n tähtisikermä, GT ja hallitseva mestari Sata-Tennis. Yllätysvalmiita joukkueita on kuitenkin monia, joten jännitettävää riittää.\nViime vuoden mestari Sata-Tennis (oikealla) ja kakkonen HVS.\nMuutamat nostot yllä olevan ennakoinnin lisäksi:\nPorsche Junior Team Finlandin pelaajat\nTennisliigassa nähdään useita ikäluokkansa maajoukkueeseen, eli Porsche Junior Team Finlandiin, kuuluvia pelaajia. HVS:n riveissä pelaa 18-vuotias huippulupaus Emil Ruusuvuori, joka eteni uskomattoman upeilla esityksillä US Openin 2017 poikien kaksinpelisarjan välieriin. Lisäksi maajoukkuerinkiin kuuluvista pelaajista Tennisliigassa ovat HVS:n 16-vuotias Otto Virtanen, VarTe:n 16-vuotias Roni Hietaranta, TaTS:n kohta 17-vuotias Roni Rikkonen ja Smashin 17-vuotias Hermanni Tiainen.\n19.10.2017 klo 16:00 GT vs. HVS – Henri Kontinen ja John Peers pelaavassa kokoonpanossa\nSuomalaista tennisyleisöä hemmotellaan ennen näkemättömällä tavalla, kun 19.10. klo 16:00 GT ja HVS kohtaavat Talin Tenniskeskuksella. Joukkueet järjestävät ison huipputapahtuman, jossa nähdään maailman paras nelinpelipari Kontinen/Peers.\nKahdeksan naisten joukkuetta valmiina Tennisliiga-kauteen\nNaistenkin puolella nähdään kaksi uutta liigatulokasta: Lahden Verkkopalloseura (LVS) ja Turun Verkkopalloseura (TVS). Nousijajoukkueet seurasivat viime keväänä, kun Helsingin Verkkopalloseura (HVS) kukisti loppuottelussa Smashin. Nousijoiden ja viime kauden finalistien lisäksi kentillä nähdään pronssimitalistit Tampereen Tennisseura (TaTS) ja Åbo Lawn-Tennis Klubb (ÅLK) sekä Grani Tennis (GT) ja Smash-Kotka.\nRunkosarja pelataan yksinkertaisena kaikki kaikkia vastaan, eli jokaiselle joukkueelle kertyy seitsemän sarjaottelua. Yhdessä sarjaottelussa pelataan kaksi kaksinpeliä ja yksi nelinpeli – jokaisesta voitetusta ottelusta ansaitsee pisteen sarjataulukkoon. Runkosarjan neljä parasta joukkuetta etenevät jatkopeleihin. Runkosarjan ykkönen saa valita välierävastustajakseen runkosarjan kolmannen tai neljännen. Sarjan kaksi häntäpään joukkuetta joutuvat taistelemaan sarjapaikkojensa puolesta liigakarsinnoissa. Miesten puolen tavoin, myös naisten sarjan pudotuspelit käynnistyvät 10.2.2018.\nEhdottomasti sarjan kokemusta ja kovaa tasoa edustavat HVS:n Emma Laine ja Smashin Piia Suomalainen. Kaksikko on pitkään ollut suomalaisen naistenniksen kantavia voimia. Tämän kaksikon lisäksi on mainittava joukkueiden ykköspelaajat, jotka edustavat todella kovaa osaamista (Suomen ranking): Suomen rankingin nykyinen ykköspelaaja Smashin Mia Eklund (1.), viime kauden naisten liigan arvokkain pelaaja HVS:n Sabrina Santamaria, TaTS:n Milka-Emilia Pasanen (4.), TVS:n Roosa Timonen (11.), ÅLK:n Venla Andersson (14.), GT:n Veera Nurmi (16.), Smash-Kotkan Nina Saarelainen (25.) ja LVS:n Naomi Holopainen.\nTänä vuonna naisten puolella on nähtävillä paljon kokemusta sekä nuoruuden intoa. Yllä mainitut Laine ja Suomalainen sekä joukkueiden ykköspelaajat edustavat kokemusta ja kovuutta. Nuoruuden intoa sarjaan tuovat lukuisat juniori-ikäiset pelaajat. Porsche Junior Team Finlandiin kuuluvia maajoukkuepelaajia liigassa ovat kovassa kunnossa oleva HVS:n 16-vuotias Oona Orpana, TaTS:n 15-vuotias Ella Haavisto, Smashin 16-vuotias Alexandra Anttila, GT:n 15-vuotias Lotta Heiskanen ja 14-vuotias Emilia Hartman, HVS:n 13-vuotias Laura Hietaranta ja LVS:n 13-vuotias Fiona Kallio.\nNousijajoukkueet tuovat taatusti oman lisämausteensa tämän kauden naisten Tennisliigaan. Sarjan ehdottomina ennakkosuosikkeina ovat viime kauden finalistit HVS ja Smash. Muut joukkueet ovat tietenkin ennakkoluulottomasti haastamassa ja pyrkimässä syrjäyttämään heitä parhaansa mukaan.\nViime kauden mestari HVS.\nLisäksi ohessa ovat muutamat mielenkiintoiset nostot sarjakauden kynnyksellä:\nKokemus & Nuoruus\nTämä lähtöasetelma tullaan näkemään useassa eri sarjaottelussa, sillä jokainen joukkue on enemmän tai vähemmän rakennettu tämän asetelman varaan. Kannattaa seurata kuinka nuoret lupaukset astuvat esille ja kuinka kokeneet pelaajat osoittavat arvonsa.\n2.12.2017 klo 9:30 HVS vs. Smash – kärkijoukkueet ottavat mittaa toisistaan\nEnnakkoon vahvimmat joukkueet, HVS ja Smash, ja viimevuotiset finalistit ottavat ensimmäistä kertaa mittaa toisistaan kiihkeän viime kauden jäljiltä. Ottelu pelataan Talin Tenniskeskuksella. Kumpi ottaa ensimmäisen niskalenkin tällä kaudella?\nHuipputennistä tarjolla läpi kauden\nÄärimmäisen mielenkiintoinen Tennisliiga-kausi on siis jälleen luvassa. Kannattaakin laittaa Tennisliiga tiukkaan seurantaan ja lähteä mukaan huipputennistä pullollaan olevaan liigakauteen 2017-2018. Ohessa muutamia toimenpidesuosituksia:\n1) Siirry katsomoihin kannustamaan ja osoittamaan tukesi suosikkijoukkueillesi!\n2) Mikäli et katsomoihin pääse, seurata voit myös etänä livestreamien ja tulospalvelun avulla!\n3) Laita Tennisliiga ja liigajoukkueet seurantaan sosiaalisessa mediassa – silloin tiedät mitä meille kuuluu!\nOikein nautinnollista Tennisliiga-kautta 2017-2018!\n< Edellinen Seuraava uutinen: Kontinen ja Peers… >


Kertokaa ihmeessä!!! Keskiviikko 15.11.2006 18:23\n:DMaanantai 27.03.2006 22:33\n1. Paras ystävä: heidi\n3. lemmikki: oli kissa\n4. rakkaus: yksi\n5. harrastus: ei mikää\n1. Poltit tupakan: puol tuntii sitten\n2. Joit alkoholia: joskus kuukaus sit :)\n3. Ajoit autolla: en ikinä\n4. Soitit: tunti sitten\n6. Kuuntelit musiikkia: kuuntelen tälläkin hetkel\n7. Itkit: joskus vuonna nakki\n6. suudellut jotakuta ja katunut sitä? joo!!!\n1. mitä uraa harkitset? en mittää\n2. paras ystäväsi: niitä on....\n3. sinulla on päälläsi? farkut ynnä muuta paskaa :D\n2.en ollut koulussa\n5.ja pelannut :)\n5 outoo tapaaTiistai 07.02.2006 15:34\nTehtävänanto: paljastan viisi omituista tapaani. Tämän jälkeen valitsen seuraavat viisi ihmistä, jotka haastan tekemään saman perästä. Heidän tulee myös kirjoittaa nämä säännöt merkintäänsä. Linkitän haistamani ihmiset tämän merkinnän loppuun ja käyn ilmoittamassa heidän kommenttilaatikkoihinsa haasteesta ja tästä merkinnästä.\n1. Istun koneella ainakin 3-10 tuntii päivässä\n2. Oon liian mustis\n3. menetän hermoni lasten kanssa :O\n4. Oon liian outo ettei kukaan ota musta oikeen selvää\n5. Jos ryypään! ryypään liian hitaasti et kaljat ehtii laimentua


Lennot Åreen - SAS\nIhastu Åreen! Åre on sopivan kokoinen tutkittavaksi viikonlopussa, mutta kaupunki ja sen lähiseudut tarjoavat koettavaa pidemmällekin matkalle. Varaa lennot Åreen!\nLentäessäsi Åreen meidän kautta saat ottaa mukaan yhden max 23 kg painavan matkatavaran täysin ilmaiseksi käsimatkatavaroiden lisäksi. Aloita matkasi suunnittelu ja varaa lennot Åreen oheiselle hintakalenterilla! Lue lisää myös muista kohteistamme, kuten lennoista Lappiin !\nLuoteis-Ruotsissa, Jämtlannin maakunnassa sijaitseva Åre on etenkin talvikaudella täynnä elämää. Åren suosittu talviurheilukeskus on Pohjois-Euroopan suurin. Vaihteleva maasto ja hyvin hoidetut rinteet sopivat kaiken tasoisille laskijoille. Laadusta kertoo myös se, että Åressa järjestettiin alppihiihdon MM-kilpailut vuonna 2007. Maailmanluokan rinteistä löytyy varmasti haastetta myös adrenaliinipiikkiä kaipaaville.\nMonipuolisia aktiviteetteja ja after ski -tunnelmaa\nÅreskutan tunturin huippu kohoaa 1420 metrin korkeuteen. Rohkeimmat voivat nauttia tunturin mahtavista maisemista yläilmoista. Zipline köysirata kiidättää yli Årenskutanin metsien parhaimmillaan 60 metrin korkeudessa jopa 70 kilometrin tuntivauhdilla.\nLaskettelun ja hiihdon lisäksi Åre tarjoaa runsaasti muitakin aktiviteetteja kuten moottorikelkkasafareja, koiravaljakkoajelua ja jääkiipeilyä, railakasta after ski -elämää unohtamatta. Åren kylä onkin tunnettu erittäin vilkkaasta yöelämästään.\nÅre Björnen sijaitsee kauempana baarien sykkeestä ja on etenkin lapsiperheiden mieleen. Myös rinnetarjonta soveltuu lapsille ja aloittelijoille. Lasten hiihtokoulussa ja karhumaassa riittää hauskaa tekemistä perheen pienimmille.\nTutustu myös alueen muihin laskettelukeskuksiin, kuten esim. Vemdaleniin, joka on sijaitsee vain 120 km päässä Åre Östersundin lentoasemalta. Vemdalen koostuu kolmesta, hiihtoalueesta: Björnrike, Vemdalsskalet ja Klövsjö/Storhogna, joissa on yhteensä 55 rinnettä ja 34 hissiä.


Taistelu tiukkenee - Flanels\nPelien panos kovenee ja taistelu tiukkenee viikonlopun salibandykoitoksissa. Reissuvuorossa ovat tällä kertaa Flanelsin ykkösjoukkue sekä C93-pojat, joilla molemmilla on ohjelmassa turnaukset sunnuntaina.\nC93-pojat matkaavat Kotkaan, jossa vastassa ovat ilman pistemenetyksiä kautensa aloittanut Sbandy Lahdesta (klo 11) sekä peliään viime kaudesta huomattavasti parantanut, toistaiseksi ilman pisteitä oleva kotijoukkue Crackers (klo 13).\nC93:n alkusarja on puolivälissä, sillä kaikki joukkueet ovat kohdanneet nyt kertaalleen. Sarjan 3 parasta etenee ylempään jatkosarjaan. SB Heinola pyrkineekin saavuttamaan joko HU-46:n tai Flanelsin.\nFlanelsin C93:ten pienenä vaivana ovat olleet tartuntataudit, jotka ovat kiertäneet joukkuetta. Tällä tietoa ukot ovat kuitenkin paranemaan päin. Niko Rantasella on edelleen hieman jalkavammaa, joten hänen pelaaminen ratkeaa perjantain harjoituksissa.\nEdustus Tampereelle ilman Suurosia\nEdustus puolestaan kohtaa Tampereen Kaukajärvellä ensin Classic III (klo 13) ja myöhemmin Punakoneen (klo 16). Flanelsin kannalta turnauksen lähtökohta on, että nyt pitäisi plakkariin saada myös voittoja.\nMolemmat vastustajat ovat tamperelaisia ja niistä ei ole minkäänlaista ennakkotietoa. Sarjajärjestelmä kun takaa niille liki koko kauden kotipelit, samalla kun keskisuomalaiset saavat luvan reissata ympäriinsä.\nFlanelsin ykkösen kokoonpanosta puuttuvat akillesjännevamman vuoksi edelleen hyökkääjä Jussi Jokinen sekä maanpuolustuksellisten tehtävien vuoksi hyökkääjä Ilari Suuronen.\nLoukkaantumisten vuoksi edellisturnauksesta poissaolleet Henkka Suuronen ja Olli Weijo sen sijaan ovat tervehtyneet pelikuntoon. Weijo on mukana kokoonpanossa, mutta Henkka on sivussa maininnalla ”healthy scratch”.\nC93-pojat – alkusarja\nSbandy 4 4 0 0 23- 8 8\nHU-46 4 2 1 1 21- 11 5\nFlanels 4 2 1 1 21- 12 5\nSB Heinola 4 1 0 3 12- 15 2\nCrackers 4 0 0 4 6- 37 0\nMiehet 3. div\nTiPa 6 5 0 1 27- 15 10\nProbelli 6 5 0 1 32- 20 10\nSR II 4 4 0 0 17- 8 8\nBlasters 6 2 1 3 25- 20 5\nIkhtys JKL 6 1 2 3 25- 33 4\nClassic III 4 1 1 2 17- 21 3\nNB 4 1 1 2 9- 18 3\nD-Kone 4 1 0 3 15- 22 2\nPunakone 4 1 0 3 14- 14 2\nFlanels 4 0 1 3 13- 23 1


Hurmioitunut: Sateinen lauantai\nOn satanut koko päivän, eikä loppua näy vieläkään. Harmaus ei kuitenkaan haittaa. Ajattelen, että nyt viimeistään siitepölyt puhdistuvat puista. Onneksi, sillä sain eilen pestyä parvekkeen. Huomenna tulee uusia kukkia. Sadepisarat ikkunoissa näyttivät helmiverholta.\nSateiset päivät ovat ihania, eivät toki aina, mutta silloin kun ei ole kiire mihinkään, eikä välttämättä tarvitse mennä uloskaan. Voi vain katsella ja kuunnella. Kotiin on mukava pyöräillä pienessä sateessa. Pääsee suihkuun ja vaihtamaan kuivat vaatteet ylle. Joskus sateella vain pysähdyn, nostan katseeni taivaalle ja annan pisaroiden pudota kasvoilleni. Se on ihanaa, tuntea sadepisaroiden kihelmöinti kasvoilla. Entäpä olettekos suudelleet sateessa? Myöntävästi vastaavat voivat yhtyä tunteeseeni.\nOlo on hurmioitunut. On ihanaa olla onnellinen ja iloinen pienistä asioista. Sain tänään piirrettyä eteenpäin "koiranpentuani". Serkkuni ranskanbulldoggi Veera, saa minut aina hymyilemään ja innoitti piirtämään englanninbulldogin pentua. Jokin noissa ruttunaamoissa viehättää. Rakastan Veeran suuria "lepakkokorvia".\nSyön suklaata ja luen Rakel Liehun kirjoittamaa elämäkertaa Helene Schjerfbeckistä (kirja on saanut Runeberg-palkinnon vuonna 2004). Romaani on hieman erikoinen, sillä suurin osa 500-sivuisesta kirjasta on tajunnanvirtaa, Helenen sisäistä monologia. Tavallisesti en pidä liian "kertoilevista" kirjoista, mutta tuossa on jotain todella kaunista ja runollista. Kirjaa ei malta laskea käsistään, ja sehän on aina hyvä kirjan ominaisuus.\nTässä vielä linkki johonkin kauniiseen sadepäivän piristykseksi (katsothan että kaiuttimesi ovat päällä).\nTunnisteet: arki, eläimet, kirjallisuus, kirjat, taide\nLiisa 13. kesäkuuta 2010 klo 9.34\nKuulostaa hyvälle sadepäivän puuhailusi. Minä rakastan joskus vesisadetta, se jotenkin rauhoittaa ja tekee seesteisen olon, en tiedä mikä taika siihen liittyy, mutta näin on.\nTuo ruttuturvat on minustakin maailman suloisempia. Minä haaveilen mopsista. Joskus se vielä mulla on.\nhietzu 13. kesäkuuta 2010 klo 10.28\nLiisa: Itsekin tahtoisin jonkun koiran, mutta kerrostaloasuntoon en tohtisi sellaista ottaa. Mutta ehkä joskus :)


Possumunkki : Ulkoilua\nLähettänyt Possu Munkki klo sunnuntaina, maaliskuuta 05, 2017\nJoskus SAA ja PITÄÄ herkutella. Olihan edellisestä kerrasta kuitenkin kulunut jo yli puoli vuorokautta.\nOikeesti makkara ei oo ees hyvää, mutta piti nyt grillata, kun oli paketti jääkaapissa. Ihan yksin Possu ei onneks kuitenkaan koko pakettia syönyt. Mutta ällö olo makkarasta tulee kuitenkin.\nSaiskohan unen, jos kokeilis mennä jo nukkuun? Jos onnistuis ens viikon pysymään unitavoitteissa.\n5. maaliskuuta 2017 klo 22.21\nRaitis ilma antaa tervettä unta. Nukkumisen ajankohdan tietää itse parhaiten. Selvästi olet jotakin hyppelemistä retkellä tehnyt, kun pieniä sieviä jälkiä oli lumessa...\n6. maaliskuuta 2017 klo 12.52\nmeit anonyymejähä oli muute kaks mut ite oon vaa ollu hiljaisuudessa ja seurannu silmää vinkate sivusta :D mut jos makkara ei oo ees hyvää ni miks sitä sit oli kaapissa?\n6. maaliskuuta 2017 klo 16.11\nHyvä kysymys. Mutta tulee kai sitä itsekullakin välillä tehtyä vikaostoja ;) Niin vaatekaupassa kuin ruokakaupassakin. Vakavasti puhuen, Possulla oli n. viikko sitten vieraita ja oli tarkoitus lähteä nuotioretkelle, mutta sitten kaikkia ei huvittanutkaan. Niin jäi se makkarapaketti.\n6. maaliskuuta 2017 klo 22.32\nMinä rakastan makkaraa! ja LEIPÄÄ!!!\n7. maaliskuuta 2017 klo 8.47


Turun yläkoululaisille maskit käyttöön valinnaisaineiden sekaryhmissä - Koronavirus - Turun Sanomat\nTurun yläkoululaisille maskit käyttöön valinnaisaineiden sekaryhmissä\nTurun peruskouluissa on annettu tiistaina ohjeistus, jonka maskit otetaan käyttöön yläkoulussa opettajien lisäksi myös oppilaille sellaisissa valinnaisaineissa, joissa ryhmät koostuvat eri luokista. Liikunnassa maskia ei edellytetä.\nSeitsemännellä vuosiluokalla ohjeistus koskee lähinnä A2-kielen lukijoita. Kahdeksas- ja yhdeksäsluokkalaiset opiskelevat käytännössä kaikki valinnaisaineita sekaryhmissä.\nTurun sivistystoimialan johtaja Timo Jalonen kertoo, että maskit otetaan käyttöön heti, kun ne saadaan hankittua.\n– Toivottavasti tässä ei kestä kahta päivää kauempaa.\nKoska perusopetus on maksutonta, ovat myös koulun hankkimat maskit maksuttomia. Myös omaa maskia saa halutessaan käyttää.\nJalonen kertoo, että uusi ohjeistus on linjattu yhdessä tartuntataudeista vastaavan lääkäri Jutta Peltoniemen kanssa.\n– Korona-altistuksia on ollut paljon, ja niitä pitää yrittää rajata. Jos maskien käytöstä valinnaisaineiden sekaryhmissä ei tule riittäviä tehoja tai tilanne Turussa huononee, mietitään käytön laajentamista kaikkiin tilanteisiin koulussa.


Australialaistutkimus: ikä huonontaa eturauhassyövän leikkaustuloksia\n10 touko Ikä huonontaa eturauhassyövän leikkaustuloksia\nPosted at 11:42h in Eturauhasen poistoleikkaus, Eturauhassyöpä, Eturauhassyövän hoito, Uutta tutkimustietoa\tby\tSini-Sofia Hänninen 0 Comments\nUuden australialaistutkimuksen mukaan ikä huonontaa eturauhassyövän leikkaustuloksia.\nTutkimuksen tulosten mukaan sekä leikkauksen jälkeinen merkittävä virtsaamiseen liittyvä haitta että tarvittavien vaippojen määrä kasvoi iän myötä.\nTutkimus on laajin toistaiseksi tehty robottiavusteisen eturauhasen poistoleikkauksen jälkeistä virtsankarkailua käsittelevä tutkimus, jossa on otettu huomioon vaippojen käytön lisäksi virtsankarkailun aiheuttama subjektiivinen haitta yli 75-vuotiailla potilailla. Tutkimuksen tulokset kuvaavat siis ”tosielämän” tilannetta.\nLue lisää: eturauhasen täydellinen poistoleikkaus\nAustralialaistutkimuksessa tutkittiin eturauhasen poistoleikkauksen haittavaikutuksia myös yli 75 vuotiailla potilailla\nAiemmat tutkimustulokset iän vaikutuksesta eturauhasen täydellisen poistoleikkauksen jälkeiseen virtsapidätyskykyyn ovat olleet ristiriitaisia, varsinkin korkeimmissa ikäryhmissä. Tutkimuskohortit ovat olleet varsin pieniä ja potilaat yleensä alle 70-vuotiaita.\nPerinteisesti eturauhasen täydellisen poistoleikkauksen ikärajana on pidetty juuri 70 vuotta tai ainakin 10 vuoden odotettavissa jäljellä olevaa ikää. Eliniän odote kuitenkin kasvaa koko ajan, ainakin länsimaissa ja näin ollen myös leikkaukseen sopivien potilaiden määrä tulee kasvamaan.\nAustralialainen ryhmä selvitti kahden prospektiivisen monikeskustutkimuksen perusteella iän vaikutusta leikkauksen jälkeiseen virtsanpidätyskykyyn. Tutkimuksessa huomioitiin myös yli 75 vuotiaat potilaat.\n“How Does Age Affect Urinary Continence following Robot-Assisted Radical Prostatectomy? A Prospective Multi-Institutional Study Using Independently Collected, Validated Questionnaires”\nKohortti käsitti yli viisituhatta potilasta, joille oli tehty robottiavusteinen leikkaus vuosien 2008 ja 2019 välisenä aikana. Merkittävä virtsaamiseen liittyvä haitta ja virtsanpidätyskyvyn heikkenemisen takia tarvittavien vaippojen määrä arvioitiin 12 kuukautta leikkauksen jälkeen.\nArvioinnissa käytettiin eturauhassyöpäpotilaiden elämänlaadun arviointiin kehitettyä EPIC-26 kyselyä. Kyselytutkimuksen toteutti kolmas ulkopuolinen taho eikä leikkaava kirurgi. Tällöin todennäköisesti tulokset ovat myöskin objektiivisempia.\nAustralialaistutkimus on laajin toistaiseksi tehty robottiavusteisen eturauhasen poistoleikkauksen jälkeistä virtsankarkailua käsittelevä tutkimus, jossa on otettu huomioon vaippojen käytön lisäksi virtsankarkailun aiheuttama subjektiivinen haitta yli 75-vuotiailla potilailla.\nKuvituskuva australialaisen New South Walesin yliopiston kampusalueelta.\nVirtsanpidätyskyky heikkeni iän myötä: vain puolet yli 75-vuotiaista pärjäsi ilman vaippaa vuoden kuluttua eturauhasen poistoleikkauksesta\nTulosten mukaan sekä merkittävä virtsaamiseen liittyvä haitta että tarvittavien vaippojen määrä kasvoi iän myötä.\nIlman vaippaa pärjäävien määrä väheni merkittävästi iän lisääntyessä. Vain puolet yli 75 vuotiaista pärjäsi ilman vaippaa vuoden kuluttua leikkauksesta. Alle 55 vuotiaista ilman vaippaa taas pärjäsi 86 prosenttia. 55-64-vuotiaista potilaista 79 prosenttia pärjäsi ilman vaippaa ja 65-74-vuotiaista 68 prosenttia.\nMerkittävän haitan osuus taas kasvoi iän mukana seuraavasti: alle 55 vuotiaista potilaista 4,2 prosenttia koki merkittävää haittaa ja 55-64 vuotiaista 6,8 prosenttia. 65-74 vuotiaiden kohdalla merkittävää haittaa koki 9,1 prosenttia ja yli 75 vuotiaiden kohdalla jo 12,9 prosenttia. Tilastollisesti merkittävä ero todettiin alle 55-vuotiaiden ja 65–69-vuotiaiden välillä. Sen sijaan vastaavaa eroa ei todettu yli 70-vuotiaiden ja yli 75-vuotiaiden välillä.\nIkä huonontaa eturauhassyövän leikkaustuloksia, mutta tulokset suuntaa-antavia\nAustralialaistutkimuksen mukaan leikkauksen jälkeinen virtsanpidätyskyky heikkeni iän myötä, kuten olettaa saattoi. Pelkästään haitan suhteen ei tosin todettu merkittävää eroa 70–75-vuotiaiden ja yli 75-vuotiaiden välillä. Tuloksia voitaneen pitää suuntaa antavina ja ne on hyvä huomioida keskusteltaessa potilaan kanssa leikkaukseen liittyvistä komplikaatioista.\nTutkimuksen heikkoutena voidaan pitää muun muassa muiden sairauksien ja lääkitysten huomioon ottamista. Tutkimus ei myöskään ottanut kantaa leikkaustekniikkaan, vaikka niin sanotulla hermosäästävällä leikkauksella katsotaan olevan merkitystä myös virtsanpidätyskyvyn säilyttämisen kannalta. Tutkimuksen seuranta-aika oli myös varsin lyhyt, vain 12 kuukautta. Muiden tutkimusten perusteella tiedetään virtsankarkailun paranevan ajan myötä, jopa kahden vuoden kuluttuakin.\nEhkä tässäkin asiassa paljon ratkaisee kirurginen taito ja kokemus.\n”Huippukirurgilla” hyvät leikkaustulokset?\nEturauhasen poistoleikkaus, Radikaaliprostatektomia, Virtsankarkailu


Thomas Grandi palaa alppirinteille | Urheilu | Iltalehti.fi\nThomas Grandi palaa alppirinteille\nPerjantai 14.11.2008 klo 16.28\nKanadalainen Thomas Grandi, 35, palaa kilparinteille puolentoista vuoden tauon jälkeen.\nKanadalainen alppihiihtäjä Thomas Grandi palaa kilparinteille runsaan puolentoista vuoden tauon jälkeen. Grandin, 35, on määrä osallistua maailmancupin pujotteluun Kittilän Levillä sunnuntaina.\n- Huomasin kaipaavani kilpailemista ja aloin suunnitella paluuta. Toinen tekijä oli kotiolympialaiset 2010 (Vancouverissa). Se on mahtava kohokohta jokaiselle urheilijalle, ja tiesin haluavani mukaan, Grandi kertoi.\nGrandi on jo osallistunut neljiin talviolympialaisiin. Hänen parhaansa on yhdeksäs sija Torinon pujottelussa 2006. MM-kilpailuissa Grandi on yltänyt viidenneksi Bormion suurpujottelussa 2005. Maailmancupissa Grandi on voittanut kaksi suurpujottelua.\nGrandi päätti uransa kevättalvella 2007 pääasiassa perhesyiden vuoksi. Grandi on naimisissa entisen olympiatason maastohiihtäjän Sarah Rennerin kanssa. Pariskunta sai alkuvuodesta 2007 tyttären.


Repin-instituutin kuvataidekoulutus | Kymenlaakson kesäyliopisto\n3 000 EUR (arvonlisäverotonta)\nHaku päättyy: 23.6.2022\nRepin-instituutin kuvataidekoulutus välittää klassisen taiteen opetuksen menetelmiä visuaalisten alojen ammattilaisille ja edistyneille taiteen opiskelijoille.\nKuvataidekoulutus keskittyy klassisen maalaustaiteen ja piirustuksen sekä plastisen anatomian, perspektiivin ja sommittelun opetukseen. Opetus antaa opiskelijoille perustiedot visuaalisten alojen ammattilaisen välttämättömistä taidoista.\nSeuraavan lukuvuoden aikataulu: 29.8.2022 - 31.5.2023\nRepin-instituutin kuvataidekoulutuksen yhden lukuvuoden ohjelma sisältää neljä moduulia.\nMODUULI 1: MUOTO 29.8.2022 – 21.10.2022\nMODUULI 2: MUOTOKUVA 7.11.2022-17.2.2023\nMODUULI 3: KUVAN RAKENTAMINEN 5.12.2022 - 6.4.2023\nMODUULI 4: IHMINEN: 17.4. – 19.5.2023\nOpiskelijat valitaan hakemusten ja portfolion sekä haastattelun perusteella. Hakijan kiinnostus, opiskelumotivaatio sekä halu sitoutua opiskeluun ovat keskeisiä kriteerejä opiskelijavalinnassa.\nKuvataidekoulutus toteutetaan osana Kymenlaakson kesäyliopiston toimintaa. Kuvataidekoulutuksen lukuvuoden opinnot voidaan lukea hyväksi korkeakouluopinnoissa. Opintojen hyväksi lukeminen käsitellään tapauskohtaisesti.\nJos haluat lisätietoa aiheesta Repin-instituutin kuvataidekoulutus , klikkaa alta ja täytä yhteydenottolomake. Kysymyksesi lähetetään suoraan kouluttajalle.\nVisuaalisten alojen ammattilaiset, taideopiskelijat, edistyneet taideharrastajat sekä opettajat.\n3000 euroa (voidaan maksaa joustavasti osissa)\nHaluatko tietää lisää koulutuksesta Repin-instituutin kuvataidekoulutus ? Täytä yhteystietosi, niin koulutuksen järjestäjä ottaa sinuun yhteyttä.\nSaadaksesi lisätietoa aiheesta Repin-instituutin kuvataidekoulutus täytä seuraavat tiedot:


Mitä pitäisi tehdä, kun muut arvostelevat? - Mielen Ihmeet\nMitä pitäisi tehdä, kun muut arvostelevat?\nIhmisille on ominaista tehdä virheitä. Me kaikki teemme niitä. Mutta voimme oppia niistä ja tehdä asioita paremmin. Tätä varten meidän on ensin tiedostettava mitä olemme tehneet väärin. Se ei ole aina niin helppoa kuin luulemme. Joskus emme ymmärrä virheitä joita olemme tehneet, kun taas muut ihmiset ymmärtävät. Kritiikki on se, joka voi auttaa meitä tässä.\nKun joku arvostelee meitä, hän yrittää saada meidät tietoisiksi siitä mistä hän ei pidä meissä. Tai jostain tekemästämme, mistä hän ei pitänyt. Nämä ehdotukset voivat olla realistisia tai sitten ne eivät ole edes totta. Ja vaikka väite olisikin totta, emme itse välttämättä halua muuttua sen mukaan. Jatka lukemista saadaksesi selville, mitä voimme tehdä saamamme kritiikin kanssa.\n“Ikävä kyllä puolet asioista joita minusta sanotaan, on totta.”\nKuinka kritiikkiin tulisi suhtautua?\nKritiikillä on yleensä meihin kielteinen vaikutus. Meillä on tapana ajatella että toinen ihminen yrittää vahingoittaa meitä kommenteillaan, vaikka voisimme oikeastaan käyttää hänen ehdotuksiaan parantamaan elämäämme. Voimme nähdä kritiikin muiden keinona ilmaista meille, mitä sellaista olemme tehneet tai sanoneet josta he eivät pitäneet.\nSamalla tavoin kuin on tärkeää oppia strategioita joilla kritiikkiin voi reagoida parhaalla mahdollisella tavalla, on myös tärkeää toteuttaa näitä strategioita asianmukaisesti. Tällä tavoin pystymme tekemään kaiken mahdollisen, jotta vältytään riidoilta, väärinkäsityksiltä tai muunlaisilta ongelmilta suhteissamme muihin ihmisiin.\n“Kritiikki ei ole miellyttävää, mutta se on välttämätöntä.”\nOn totta, että on todella vaikeaa tietää miten pitäisi reagoida, kun ihmiset kertovat mitä meidän pitäisi muuttaa elämässämme. Koska kukaan ei ole täydellinen, ihmisten tehdessä näitä ehdotuksia meidän on tutkittava elämämme eri osia.\nPäätä, onko kritiikki perusteltua\nEnsinnäkin meidän on päätettävä, onko ihmisten meille antama kritiikki perusteltua vai ei. Meidän on päätettävä, haluammeko todella parantaa tätä osaa itsessämme vai emme. Jos uskomme jonkun antavan oikeutettua kritiikkiä, meidän on selvitettävä tarkasti mitä he yrittävät kertoa. Meidän on tehtävä kysymyksiä nähdäksemme onko kritiikille perusteita.\nOsa kysymyksistä voisi olla:\nMihin viittaat tarkalleen?\nMillä tavalla olet nähnyt sen minussa?\nMilloin tai missä se tapahtui?\nMitä voimme tehdä perustellulla kritiikillä?\nAiomme nyt erotella pätevän kritiikin epäpätevästä. Voimme nähdä, mikä on rakentavaa ja mikä on tuhoisaa. Miten meidän pitäisi reagoida kun kohtaamme rakentavaa kritiikkiä, todellisiksi osoittautuneita asioita? Vaikka ne olisivat totta, emme usein tiedä miten niitä tulisi käsitellä.\nEnsimmäinen askel on hyväksyä tämän tyyppinen kritiikki, yrittämättä oikeuttaa käyttäytymistämme. Kun olemme tehneet sen, meidän on päätettävä haluammeko muuttaa tapamme jolla olemme toimineet vai emme, niin vaikeaa kuin tämä voikin olla.\nJos haluamme muuttua, meidän on kerrottava se toiselle henkilölle. Riittää, kun sanomme jotain tämän tapaista: “Olet oikeassa, se ei tule toistumaan uudelleen”. Jos toinen kuitenkin ottaa toistuvasti esille sen mitä olemme tehneet, niin hänen “levynsä on juuttunut paikoilleen”… Hän toistaa samaa asia uudestaan ja uudestaan, haluamatta varsinaisesti selvittää siitä.\n“Tee mitä sydämesi sanoo, koska sinua tullaan kritisoimaan joka tapauksessa. Sinua kritisoidaan riippumatta siitä, mitä teet!”\nOn olemassa tilanteita joissa on vaikeaa, tai jopa mahdotonta muuttua. Jos näin on, meidän tulee selittää toiselle henkilölle, että meidän on vaikea muuttua. Voimme pyytää häntä auttamaan meitä, tai tarjota vaihtoehtoisia ratkaisuja. Tällä tavoin toinen henkilö ymmärtää meitä. Puolustuskannalla oleminen lisää jännitettä molempien osapuolten välillä.\nLopuksi, vaikka kritiikki olisi perusteltua, meidän ei tarvitse haluta muuttua. Voimme myöntää, että henkilö on oikeassa ja sitten ehdottaa muita vaihtoehtoja parantaaksemme tilannetta. Voimme keskustella niistä yrittääksemme ja välttääksemme konfliktin.\nKuinka tulisi reagoida kun kritiitti ei ole totta?\nJoissakin tapauksissa tiedämme, että arvostelu ei ole ollenkaan totta tai perusteltua. Jos emme käsittele tilannetta oikein, on helppoa päätyä väittelyihin jotka eivät koskaan johda mihinkään. Siksi on tärkeää että käytämme kahta muuta vakuuttavaa tekniikkaa yhdessä. Ehdottamamme kaksi ovat “sumupankki” ja “epäselvä vastaus”.\nSumupankissamyönnämme toisen henkilön väitteen, mutta menettämättä samalla asemaamme. Voit esimerkiksi sanoa: “Ymmärrän kyllä että sinusta tuntuu ettet ole minulle tärkeä, kun en vastaa viesteihisi.”\nNäin osoitamme että ymmärrämme toista henkilöä luopumatta omasta tavastamme. Voimme myös tarjota epäselvää vastausta, kuten “ajattelen sitä” tai “pidän sen mielessäni”. Näin päästään osittaiseen sopimukseen toisen kanssa.\nNämä tekniikat ovat työkaluja, jotka voidaan soveltaa kaikkiin suhteisiimme, olivatpa ne sitten ystävien, perheen, kollegojen tai kumppanimme kanssa. Reagointi rauhallisella ja ymmärtävällä tavalla ihmisten ehdotukseen että meidän pitäisi muuttua, vähentää huomattavasti mahdollisuuksia päätyä riitaan toisen osapuolen kanssa. Silloinkin, kun heidän tekemät kommenttinsa eivät koske meitä, tai pidämme niitä väärinä.\nKritiikki voi olla hyökkäys, valitus, sanojen taakse piilotettu aggression muoto. Se on hirviö, jota ruokkivat turhautuminen, paheksunta ja viha.


Aïdan Mahdottomuuksien muistio: Siirto sisätelakalle\nTardis-operaatiomme on ikävästi jumiutunut. Aikataulut levähtivät siinä vaiheessa, kun Suomen suloinen suvi esitteli nurjaa ja kosteaa puoltaan ja aikamatkakeikkaa pukkasi kalenteriin puolestaan kaikille aurinkoisille viikonlopuille. Olimme olleet liian luottavaisia ja uskoneet saavamme Tardiksen valmiiksi kauniiden kesäsäiden aikana ennen syksyn sateita. Tosin niitä sateita saatiin sitten jo koko kesän, joten se niistä kauniista kesäsäistä ja rakentamisesta leppeässä kesätuulessa.\nKun dimensioidenvälinen töhnä, jota ehkä mundaanisti homeeksi voisi kutsua, alkoi sinerryttää Tardistamme täysin ennenaikaisesti ja kun pohjoinen aurinko alkoi taas käydä turhan uniseksi ja valua horisontin taa aina vain aikaisemmin työpäivän jälkeen, meidän oli pakko luovuttaa ja todeta, että ulkotelakalla emme saisi Tardista kasattua. Valo ei vain riittäisi. Ulkona olisi märkää. Puutavara menisi pilalle. Ulkona olisi kylmää. Rakentajat olisivat jäässä.\nKeräsin rohkeuteni, avasin varovasti sisätelakkaneuvottelut isän kanssa ja kysyin, voisimmeko tulla autotalliin rakentamaan transdimensionaalista aikakonetta, koska ulkona oli kylmä ja märkää. Kumma kyllä, en juuri kuullut odottamiani vastalauseita tai kyseenalaistavia tyrmäyksiä. Selvisin pelkillä epämääräisillä katseilla ja muutamalla käytännön kysymyksellä: Kuinka kuljetus järjestyisi? Kauanko tarvitsisimme autotallia ja voisiko siellä pitää autoa, jos yöpakkaset yllättäisivät? Missä valmista Tardista säilytettäisiin? Miksi sellainen nyt pitää oikein rakentaa? Oletteko nyt ihan tosissanne?\nTänään hämärän laskeuduttua hiippailin Herwoodin-telakalle valmistelemaan siirtoa. Hämärähommiksihan se meni, kun pimeys ehti laskeutua, ennen kuin saimme lastattua kaiken puutavaran peräkärryyn. Yllättävän vähällä kitinällä kuskimme suhahti halki pimeyden kohti sisätelakkaa Tardis peräkärryssä palasina. Kaiken kaikkiaan kaikki meni hyvin, vaikka melkein valmiin sivuseinän kulmalauta repsahtikin toisesta päästä irti, koska se oli ruuvattu vain parista kohdasta kiinni, koska akku loppui kesken.\nNyt Tardis saa odottaa kuivassa ja lämpimässä, että ehdimme jatkaa sen parissa, eikä sen tarvitse hytistä ulkona syyspimeässä homehtumassa. Toivon mukaan löydämme lähiaikoina aikaa askarrella telakalla, koska oletettavasti telakan isäntä tahtoo päästä meistä ja hullusta projektistamme eroon mahdollisimman pian. Niin tosin mekin tahdomme Tardiksen kotiin mahdollisimman pian loistamaan lempeän kotoisaa valoaan.\nAi niin, totta kai, kun tuli pyörähdettyä Huhuun luona, kalenteriin napsahti heti yksi aikamatkakoulutuskeikka. Parin viikon päästä sunnuntaina 18.10. pääsemme pitämään lyhyen historiallisten tanssien pajan Museokeskus Vapriikissa. Kohderyhmänä lapsiperheet. Aikamatkaajien junnurekry - mahtavaa!\nLähettänyt Aïda klo 22.36\nTunnisteet: aikamatkaaja-akatemia, päiväkirja, Tardis


"Tämä on hirveän hyvä esimerkki tietoliikenteen haavoittuvuudesta" – Pasilassa odoteltiin junia toista tuntia Liikenneviraston vian vuoksi - Kotimaa - Uutiset - MTV.fi\nKotimaa Julkaistu 22.01.2017 13:15\nMatkustajat nousevat Helsingistä Vaasaan matkalla olevan ja lähes kaksi tuntia myöhässä olevan junan kyytiin Pasilan asemalla Helsingissä 22. tammikuuta 2017. Lehtikuva\nTietoliikenneviasta johtuneet junaliikenteen viivästykset aiheuttivat hämmennystä Pasilan juna-asemalla Helsingissä sunnuntaina. Useat MTV Uutisten haastattelemat matkustajat kertoivat odotelleensa junaansa jopa puolentoista tunnin ajan.\nLiikenneviraston järjestelmässä ilmennyt laaja tietotekniikkavika viivästytti junien kulkua sunnuntaina koko maassa.\nHelsingin Pasilan asemalla etenkin kaukoliikenteen junia odoteltiin aamupäivällä pitkiä aikoja.\nEsimerkiksi Seinäjoelle matkalla olleet Juha-Matti Rantamäki ja Johanna Soini kertoivat, että heidän junansa oli myöhästynyt ainakin puolitoista tuntia.\n– Vielä ei ole selvyyttä omasta junasta, mutta IC23-juna lähtisi seuraavaksi Seinäjoelle. Yritämme varmaan päästä sen kyytiin, Rantamäki totesi ennen puoltapäivää.\nLaiturialueella seisoskellut Gudrun kertoi, että myös hänen junansa myöhästyi ainakin noin puolitoista tuntia. Naisen mukaan viivästyksistä ja uusista aikatauluista oltaisiin voitu tiedottaa selkeämmin.\n– Kyllähän ne tuolla ovat kuulutelleet, mutta esimerkiksi minun junani tiedot hävisivät näyttötauluilta kokonaan.\n– Kyllä tämä ikävältä tuntuu. Onneksi ei ole ollut kylmä, hän totesi.\nLahteen matkalla ollut Jorma kertoi odotelleensa junaansa 20 minuutin ajan. Myös hän pitää viivästyksiä harmillisina.\n– On aurinkoinen sunnuntaipäivä. Kuka haluaa Pasilan asemalla seisoskella? hän kysyi.\nLiikennevirasto kertoi noin kello 11.30, että vika on korjattu ja että junaliikenne palautuu normaaliksi aamupäivän aikana.\nVR:n viestintäasiantuntija Sanna Keräsen mukaan junaliikenne olisi pysähtynyt kokonaan, jos ongelma olisi jatkunut. Liikenteenohjauksesta huolehtiva Finrail ja VR:n veturinkuljettajat eivät saaneet tietoliikennekatkoksen aikana tietoa junien aikatauluista, eikä junia voitu ajaa.\n– Olemme hirveän riippuvaisia tietoliikenteestä ja tämä on siitä hirveän hyvä esimerkki. Ihmiset ovat täällä ihmeissään, lähtevätkö junat ollenkaan. Eläkeläisenä minulla ei ole sinänsä mitään hätää ajan tai työn kanssa. Monella muulla voi kuitenkin olla toinen tilanne. Tämä on hirveän hyvä esimerkki tietoliikenteen haavoittuvuudesta ja tähän tulee vastaisuudessa varautua, MTV Uutisten haastattelema, nimettömäksi jäänyt naismatkustaja summasi tilanteen Pasilan asemalla aamupäivällä.\nKeskustan Saarikko vastaa demarikritiikkiin: Rinne unohtaa parantuneen työllisyystilanteen Junalippuihin voi tehdä tänään muutoksia ilmaiseksi


Tulevat tapahtumat ja terveysqigong-harjoitusten peruutus – Sanbao Järvenpää ry.\nYiquan-workshop pidetään lauantaina 14.9.2019 klo 9-12 Päiväkoti Pollen salissa. Opettajana Pasi Pölönen. Omille jäsenille 20 euroa, ulkopuolisille 40 euroa.\nTerveysqigong-harjoituksia ei pidetä sunnuntaina 15.9.2019 klo 20-21 Yhteiskoululla. Harjoittelijat voivat osallistua klo 19-20 keho-mieli -harjoitukseen ja sen jälkeen harjoitella itsenäisesti sarjaa.\nQigong-ilta 19.9.2019 klo 19.00-21.00, Päiväkoti Pollen salissa, opettajana Kauko Uusoksa ja aiheena Mawangdui Daoyin Shu -terveysqigong-sarja. Omille jäsenille maksuton, ulkopuolisille 30 euroa.\n← Workshopit, qigong-ilta ja sunnuntain terveysqigong\nQigong-harjoitukset la 12.10.2019 klo 9.00-10.30 Pollessa →


Bad Girl Vibrating Ass - vagina- ja anusmasturbaattori | Keltainen Ruusu\nVagina Bad Girl Vibrating Ass on realistinen, värähtelevä kahden aukon luksusluokan vagina. Se on suunniteltu sinulle, joka haluat panoltasi hieman enemmän.\nIhon kaltaisesta Fanta Flesh -materiaalista valmistettu muhkea pylly kuuluu nimittäin "tuhmalle tytölle" joten käytössäsi on kaksi reikää: juomutettu posliinivagina ja upean kireä anus.\nVoitele aukot mukana tulevalla liukuvoiteella kosteiksi ja työnnä jäykistynyt peniksesi sisään haluamaasi reikään.\nMolemmat tunnelit on muotoiltu hieromaan penistäsi joka puolelta, jokaisella vedolla.\nReikien vaihtelu kesken panon lisää irstauden tunnetta, ja kireä anus on imenyt viimeiset tipat kovemmistakin panomiehistä.\nKaikenlisäksi mukana tulee portaattomasti säädettävä värinäkuula, jonka avulla saat reiät värisemään penistäsi vasten - kuin aidon, kiimaisen naisen aukot!\nKäytön jälkeen vagina on helppo puhdistaa lämpimällä vedellä ja mukana tulevalla puhdistusnesteellä.\nVaginan kuivuttua voit talkita sen (myös pakettiin kuuluvalla) Fanta Flesh Renew -talkilla, jolloin se pysyy samettisen pehmeänä mahdollisimman pitkään.


EU pelkää autojättien konkursseja\nperjantai 16.01.2009 klo 18:22\nUnioni ryhtyy auttamaan Euroopan suurinta teollisuudenalaa.\nEU pelkää suurten autojättien konkursseja finanssikriisin ja rajusti laskevan kuluttajakysynnän kuristuksessa.\nTeollisuuskomissaari Günter Verheugen järjesti perjantaina EU-maiden teollisuusministereille hätäkokouksen, jossa puitiin muun muassa autokaupan synkkiä laskulukuja, jotka Euroopan autonvalmistajien liitto ACEA julkisti torstaina.\nACEA:n mukaan uusien autojen rekisteröinti putosi viime vuonna lähes kahdeksan prosenttia, mikä on suurin pudotus 15 vuoteen.\nVerheugen muistutti perjantaina Brysselissä, että etenkin vuoden viimeisen neljänneksen luvut olivat pahaenteisiä. Euroopan autokauppa putosi loka-joulukuussa yli 20 prosenttia edellisvuotisesta.\n– Ei ole lainkaan varmaa, että kaikki suuret eurooppalaiset valmistajat selviävät tästä kriisistä, Verheugen sanoi.\nApua auton romuttajille\nVerheugenin mukaan teollisuusministerien hätäkokoukselle oli aihetta, sillä 12 miljoonaa henkeä suoraan ja välillisesti työllistävä autonvalmistus on Euroopan merkittävin teollisuudenala.\nMonissa EU-maissa on jo ryhdytty laatimaan autoteollisuuden pelastusohjelmia. Esimerkiksi Ranskan presidentti Nicolas Sarkozy lupasi torstaina teollisuudenalalle ”paljon rahaa”, kun hän vieraili PSA Peugeot Citroenin tehtaalla.\nRahoitusvaikeuksien ja kuluttajien tiukkojen kukkaronnyörien lisäksi Euroopan autoteollisuutta vaivaa Verheugenin mukaan paha, noin 20 prosentin ylikapasiteetti.\nVerheugenin mukaan EU-maiden on ryhdyttävä avustustoimiin jättikonkurssien torjumiseksi. Hän vastustaa kilpailua vääristäviä yritystukia, mutta kannattaa sen sijaan tutkimuksen ja tuotekehityksen tukemista. Näin eurooppalaisyritykset saadaan tuottamaan vähemmän polttoainetta kuluttavia ja vähemmän kasvihuonekaasuja tupruttavia automalleja.\nVerheugen sanoi kannattavansa myös romutustukea, jonka avulla autokantaa saadaan uudenaikaistettua ja muutettua vähäpäästöiseksi. Esimerkiksi Ranskassa yli kymmenen vuotta vanhan autonsa romuttamoon vievää autoilijaa kannustetaan tuhannen euron tukisummalla.\nRahoitusongelmien ratkaisemiseksi Brysselissä kokoontuneet teollisuusministerit käänsivät katseensa Euroopan investointipankin puoleen, sillä liikepankkien rahahanat ovat tällä hetkellä tiukassa. Kokoukseen osallistunut EIP:n varapääjohtaja Matthias Kollatz-Ahnen sanoi pankin olevan valmis keskustelemaan rahoitusavusta.\nSuomen työ- ja elinkeinoministeri Mauri Pekkarinen ei päässyt Brysselin kokoukseen, vaan lähetti edustajakseen johtaja Risto Paaermaan.\nPaaermaa ymmärtää hyvin Pekkarisen poisjäännin, sillä autonvalmistus ei kuulu Suomen kannalta keskeisimpiin teollisuudenaloihin. Hän myöntää, että Suomi ei panisi pahitteeksi, jos EU tarttuisi yhtä hanakasti metsäteollisuuden ongelmiin.\n– Realiteetti on, että autoteollisuus saa erikoiskohtelun, koska se on niin tärkeä toimiala Ranskan, Saksan ja Italian kaltaisille suurille EU-maille.\nTrump haluaa perustaa ”avaruusjoukot” Yhdysvaltojen asevoimien alle\nUlkomaan uutiset - 18.06. 22:09\nSauli Niinistö analysoi Trumpia ”erilaiseksi persoonaksi” Ylen haastattelussa: ”Tiettyjä asioita kannattaa välttää”\nKotimaan uutiset - 18.06. 21:53\nVantaalla karannut kuristajakäärme edelleen kateissa - asiantuntija: ”Kuningasboa voi olla piilossa jopa kuukausia”\nKotimaan uutiset - 18.06. 21:45\nHistoriallinen ratkaisu: Käräjäoikeus vapautti siviilipalveluksesta kieltäytyneen - vetosi aiempaan päätökseen Jehovan todistajien vakaumuksesta\nKotimaan uutiset - 18.06. 21:34\nJousto maakuntien menokuriin ei toistaiseksi käännä kokoomuksen kelkkaa - ”Kokonaisuus ratkaisee”\nPolitiikka - 18.06. 21:27\nAmerikkalaismiehen isänpäivälounas sai iljettävän käänteen - tarjoilija pyysi kokkia sylkäisemään hampurilaiseen\nUlkomaan uutiset - 18.06. 21:17\nTalentia: Työntekijät saivat liian pientä palkkaa vuosikausia - kunnille miljoonalasku\nKotimaan uutiset - 18.06. 21:15\nLaiha lohtu sateiseen juhannukseen: Kokkokielto saatetaan perua loppuviikkoon mennessä: ”Seuraamme tilannetta tiiviisti”\nKotimaan uutiset - 18.06. 21:01


Metatronica • Ykseyden Kirja: Portaalin ydinpunos ja tukipuut\nVyyhti punottu sähköistetään. Muotoon ohjataan punoksen suurimmat tukijalat. Heille on opastettu portaalin rakenne suullisesti, jotka muodostavat ydinpunoksen, suurimmat tukipuut.\nRakentuu Kristalliverkkoon portaali tuloamme tukemaan. Suuri maan Ykseydestä erottaminen, irrottaminen Yhden Ulottuvuuden Valtakunnasta päättyy. Vastuuna nostoon rohkeaan verkosto tiedostaa tuovansa todellisuusmurroksen, Uuden Maan, portaalin, sähköistyessään energioiltaan vyyhtiin energiakudelman. On metatroninen portti Itsessä, mutta se on myös verkoston tasolla vyyhtinä: energialankojen summana, synergiana, pestynä rakkauteen. Punottu saavuttaa muutokset.\nLuonnollinen, pudonnut maa ojentaa Neuvoston tukiessa korkeuteen olemuksensa jälleen. Suudellut ylösnousemuskoodit uudistaa jokaisen vastuuseensa.\n– Metatron, Luojan Silmä, valon ja muodon mestari –\n(Kanavalleni: Opastus on räätälöity. Nyt ohjataan ryhmiä ryhmien sisällä, ryhmää ja ryhmiin vasta tulossa olevia. Rustaa sanoja ohjattuihin paikkoihin.)\nLähettänyt Metatronica klo 09:24


Katalonian aluehallinnon johtaja BBC:lle: Katalonia julistaa itsenäisyytensä tulevina päivinä - Keskisuomalainen\nUlkomaat 04.10.2017 01:09\nHallituksen ja Katalonian aluehallinnon välillä ole tällä hetkellä keskusteluyhteyttä.\nKatalonia julistaa itsenäisyytensä tämän viikon lopulla tai ensi viikon alussa. Kuva: LEHTIKUVA / AFP PHOTO / GERARD JULIEN\n– Miehitysjoukot pois! Kadut ovat aina meidän, mielenosoittajat huusivat.\nKatalonialaiset vaativat "miehitysjoukkoja" pois


Vahva osaaminen yhteisluokkaopetuksessa | Riina Aspila (kok.)\nVahva osaaminen yhteisluokkaopetuksessa\nPosted on 23 maaliskuun, 2017 by aspila\nLempäälässä on perinteisesti ollut vahva luottamus osaavaan henkilökuntaan. Opettajamme ovat koulutettuja, samoin henkilökunta päiväkodeissa ja esiopetuksessa. Isojen koulujen rinnalla on ollut useita keskisuuria ja pieniä kouluja, joita on käsitelty omina kokonaisuuksinaan eikä kilpailevina yksiköinä.\nViime vuonna kuitenkin säästöihin vedoten siirrätettiin monipuolisemman kielivalinnan halunneen koululaiset muista kouluista Lempoisten ja Sääksjärven kouluihin. Muutama viikko sitten käytiin keskustelua, josko Nurmen ja Säijän koulun eskarilaiset kävisivätkin eskarinsa Kuokkalassa, eivätkä omassa lähikoulussa. Sekä ensimmäisestä, että jälkimmäisestä linjauksesta nousi melkoinen haloo, jonka seurauksena jälkimmäinen case kaatui vanhempien vastustamiseen yhteisessä tilaisuudessa. Hyvä, että tilaisuus pidettiin ja hyvä, että käsiteltävä asia oli niin painava, että väkeä lähti paikalle asiasta keskustelemaan. Tiedän, että jokaisessa tilaisuudessa osallistujien määrä ei ole päätä huimannut.\nPalveluverkkoselvityksessä puhutaan paljon koulunkäyntialueista ja pohdittaan pienkoulujen tulevaisuutta. Jatkossa kyläkouluihin investoida suuremmin, mutta niitä ei myöskään lakkauteta.\nEn osaa tehdä laskelmia siitä, mitä kyläkoulun pitäminen vs. kuljetukset isoihin kouluihin muualle maksaa tai mihin lapset oikeasti edes mahtuisivat. Varmasti monia laskelmia on koulujen osalta kuitenkin kunnassa tehty siitäkin huolimatta, että koulut jo nyt pursuavat oppilaita Lempoistenkoulua lukuunottamatta. Sinne kun kerrankin pystyttiin tekemään enemmän tilaa, kuin mitä juuri nyt on tarve.\nPienissä kyläkouluissa on kuitenkin osaamista, joista ollaan valtakunnassa kiinnostuneita. Meillä on osaamista mm. yhdistelmäluokan opetuksesta, josta meidän opettajia on pyydetty luennoimaan ja kouluttamaan muualle. Pienissä kyläkouluissa opettajat ovat tottuneet tekemään paljon monipuolisia töitä arjen sujuvoittamiseksi, joita ei isommissa kouluissa välttämättä tehdä. Pienissä yksiköissä on toki myös omat haasteensa, mutta olen antanut itseni ymmärtää, että opettajat ja muu henkilökunta ovat tyytyväisiä.\nKaiken tämän säästökeskustelun ja toiminnan järkevöittämisen keskellä haluaisin kuitenkin ajatella meidän kyläkouluja rikkautena. En itse aina pidä suuruuden mahtavuudesta, enkä jotenkin usko siihen tässäkään kohtaa ilman vahvoja perusteluita. Haluaisin itse nähdä Lempäälän kovan osaamisen kuntana ja ylpeänä monipuolisista ammattilaisistamme, siinä yhdistelmäluokkien opettamisen osaaminen voisi olla yksi vahvuus. Miten sinä näet asiat?


KaMa hyödynsi Ankkureiden heikon hetken - Torstai-lehti\nKaMa hyödynsi Ankkureiden heikon hetken\nAlajärven Ankkurit taisteli Rokulilauantaina paitsi Kankaanpään Mailaa vastaan ja sarjapisteistä, myös omaa tehottomuuttaan vastaan. Kotijoukkue voitti avausjakson niukasti 3–2, ei saanut kuparistaan rikki toisella jaksolla ja sortui ottelun ratkaisuhetkillä eli supervuorossa kopitteluun. Sarjapisteet jaettiin: kaksi pistettä matkasi Satakuntaan ja yksi jäi Alajärvelle. Ottelu päättyi 1–2 (2–3, 0–5, 0–3). Voitollaan KaMa otti kahden pisteen pesäeron jo ennen päivän kohtaamista toiseksi viimeisenä majailleeseen isäntäjoukkueeseen.\nKotijoukkue pääsi liikkeelle mukavissa tunnelmissa 1 674-henkisen yleisön edessä. KaMa sai heti avausvuorossa juoksuhanat auki. Kotijoukkueen tasoitus nähtiin toisen aloittavalla, Antti Pukkisen välilyönnillä. Jakson ratkaisu tuli neljännen tasoittavalla, kun kotijoukkueen konkarit Tuomo Lönnmark ja Aki Orava näyttivät nuoremmilleen, kuinka juoksuja lyödään – ja tilanne oli 3–1. Oman joukkueensa kokenein, Jouni Itävalo toi vieraat juoksun päähän. KaMa sai vielä kahdella palolla ykkös-kolmostilanteen, mutta kakkoskoppari Mikael Penninkangas oli tilanteessa hyvin mukana: tuloksena koppi ja palo kotipesään. Kotijoukkue tuuletti jaksovoittoa voimakkaasti.\nToisella jaksolla Maila hallitsi sisäpelitapahtumia. Avausvuorossa toisena lyöntivuorossa ollut jokeri Mikko Pauna löi Superpesis-uransa toisen kunnarin, nyt tyhjään kenttään. 0–1-tilanteen jälkeen Ankkureilla oli muutamia hyviä ulkopelisuorituksia, vaikka KaMa rokottikin avausvuorossa kolmella juoksulla. Ankkureiden orastanutta sisäpelisolmua kuvaa hyvin toisen jakson ensimmäinen sisävuoro, jonka aikana mailan varressa ehti käydä yksi jokeri ja neljä numerolla pelannutta.\nSolmu tiukentui toisessa vuorossa. Manu Haukkala pääsi kärkenä ykköselle, mutta Mailan lukkari Joona Lehtinen otti hänestä kärpäsen kakkoselta. Muut vuoron palot tulivat ykköselle. Toisen jakson päätösvuorossa Ankkureiden ulkopeli toimi mallikkaasti, mutta toisaalta KaMalla ei ollut pakottavaa tarvetta painostukseen. Neljännen tasoittavalla Ankkurit sortui taas kopitteluun, eikä tilanteita saatu aikaiseksi, kun matka katkesi viimeistään kakkospesälle. Viimeisenä lyöjänä olleella Sami Mikkolanaholla oli edessään tyhjä kenttä ja taululla kaksi paloa. Kotijoukkueella ei ollut toisella jaksolla yhtään kolmostilannetta.\nAnkkureista ei ollut sisäpelinsä puolesta ottelun ratkaisijaksi supervuorossa, vaikka Risto Ojanperä laittoikin lyöntijärjestystä uusiksi. Tosin Viljo Sillanpää pääsi aina kolmospesälle saakka. Mailan varressa kävi hänen jälkeensä noin joukkueellinen pelaajia haavoittamassa itsensä ykköselle. Santeri Särkinen kirkasti tilannetta selvittämällä tiensä ykköselle haavoittumatta tai palamatta. Sami Mikkolanahon illan kolmaskaan kotiutusyritys ei tuottanut tulosta, ja voiton avaimia ojenneltiin kankaanpääläisten suuntaan. Ankkureissakin pelannut Kari Kellokoski ei pystynyt purkamaan ajoa, mutta takatilannetta selvittämään tullut Arttu Vilander onnistui mailan varressa: hänen lyöntinsä painui kolmoskoppari Viljo Sillanpään yli ja kenttä rullasi kunnarin ja kahden tavallisen merkiksi.\nKotijoukkueen ykköspalkittu Aki Orava tuskaili ottelun jälkeen omiensa surkeaa suorittamista sisäpelissä.\n– Vastustaja osasi käyttää meidän heikon hetkemme. Meille tämä oli erittäin iso tappio. Pitäisi pystyä voittamaan Vimpeli tai Joensuu, että pystytään pelissä mukana.\nPelinjohtaja Risto Ojanperä huomasi, että Ankkureiden kärkietenijät menivät kentälle 13/15 kertaa. Hän totesi joukkueen syövän itse peliään ja virheiden seuranneen toisiaan.\nEdellinen artikkeliVeikoille ensimmäinen kolmen pisteen voitto kotikentällä\nSeuraava artikkeliRokulipäivillä näki ja koki paljon


Ministeri Tytti Tuppurainen Finnairin tuesta: "Siihen ei voi sitoa mitään ehtoja" – Valtio haluaa auttaa lentoyhtiön yli kriisistä | Yle Uutiset | yle.fi\nEurooppa- ja omistajaohjausministeri Tytti Tuppurainen (sd.) Ylen A-studiossa.\nEurooppa- ja omistajaohjausministeri Tytti Tuppurainen (sd.) sanoi Ylen A-studion haastattelussa, että hallitus ei voi esittää ehtoja Finnairin tukemiselle. Lentoyhtiö aikoo järjestää arviolta 500 miljoonan euron osakeannin, johon myös Suomen valtio osallistuu.\n– Siihen ei voi sitoa mitään ehtoja. Tämä on aivan selvä asia. Mitään ehtoja ei voi yksittäinen osakkeenomistaja osakeantiin osallistumiseensa liittää. Ei edes valtio, vaikka olisi enemmistöomistaja, Tuppurainen kertoi.\nFinnair ilmoitti sunnuntaina, ettei se lennä kesällä Joensuuhun, Jyväskylään, Kajaaniin, Kemiin eikä Kokkolaan kannattavuussyistä. Elokuussa yhtiö tarkastelee, liikennöidäänkö näiden kaupunkien kentille talvikaudella.\nPäätös lakkauttaa lennot toistaiseksi herätti kysymyksen, voisiko valtio pääomistajana asettaa ehtoja Finnairin tukemiselle ja turvata näin lentoliikenteen maakuntiin.\nMonet poliitikot ovat vedonneet maakuntakenttien puolesta, koska niitä pidetään tärkeinä elinkeinoelämän kannalta. Tuppuraisen mukaan toimiva kotimaan lentoliikenne on myös huoltovarmuuskysymys.\n– Olemme viestittäneet vahvan tahtotilamme yhtiön johdolle ja toimitusjohtajalle, että maan hallituksen mielestä Suomessa pitää olla toimivat kotimaiset lentoyhteydet.\nKoronaepidemia on ajanut lentoyhtiöt ahtaalle kaikkialla maailmassa. Tuppuraisen mukaan on kansallinen yhteinen asia huolehtia, ettei Finnair nyt kaadu kriisiin. Kaikessa on kuitenkin kysymys siitä, miten talous elpyy ja onko kotimaan reiteille matkustajia.\n– Toiminnan pitää olla kannattavaa. Ei valtiokaan voi sellaista suvaita, että tyhjiä koneita lennettäisiin. Se olisi myös meidän ilmastotavoitteita vastaan.\nEntä olisiko valtiolla mahdollisuutta turvata lentoliikennettä viiteen suomalaiskaupunkiin, jos Finnair päättäisi, ettei se niihin lennä kesänkään jälkeen?\n– Jos edellytetään tiettyjä liikenneyhteyksiä, valtiovalta voi olla ostoliikenteen puitteissa tiettyjä reittejä ylläpitämässä, mutta tässä mennään jo kovin pitkälle. Itse olisin luottavainen sen suhteen, että kun kysyntä elpyy niin Finnair pystyy avaamaan lennot myös näille viidelle paikkakunnalle, sanoi Tuppurainen.\nFinnair torppaa vihjailun valtiontuen ehdoista: Pörssiyhtiönä teemme päätöksemme itse – toimitusjohtaja toivoo liikenteen palautuvan\nlentoliikenneKotimaan uutisetA-studioFinnairTytti TuppurainenSuuret lentoyhtiötSuomisuomalaiset poliitikotMinisterit, ministeriöt ja valtioneuvostoSuomen politiikka


Jäsenyys, yhteislenkit, johtokunta Uutiset Kalenteri Tuloksia 2008-2018 Albumi Palaute Yhteystiedot\nKalenteri\t » Tulevat tapahtumat » Kuukausikalenteri » Etsi\n40. Stockholm maraton\nASICS Stockholm Marathonille uusi reitti 2018\nTämän vuoden kisa (2017)3. kesäkuuta on sinun viimeinen mahdollisuutesi juosta klassinen kahden kierroksen reitti. Kun ASICS Stockholm Marathon juostaan 40:n kerran vuonna 2018, tapahtuu se aivan uudella reitillä. Vielä enemmän citytunnelmaa ja vähemmän toistoja ovat osa uutuuksista. Sinulla, joka osallistut vuoden 2017 kisaan, on etusija juhlajuoksuun, joka järjestetään 2. kesäkuuta ensi vuonna.\nASICS Stockholm Marathon järjestettiin ensimmäisen kerran 1979. Silloin lähes 2000 juoksijaa lähti matkaan kahdelle kierrokselle Tukholman keskustaan, joista sittemmin tuli kisan tavaramerkki. Vuosien varrella on tehty pienempiä muutoksia, mutta nyt vuonna 2018 tehdään kisan historian suurin muutos. Parhaan säilyttäminen ja samalla uuden luominen, joka paremmin kuvaa tämän päivän Tukholmaa, ovat olleet johtotähtiä uuden radan suunnittelussamme.\n- Sitten vuoden 1979 on tapahtunut paljon sekä Tukholmassa että ASICS Stockholm Marathonilla. Uusia kaupunginosia on noussut esiin ja kisa on vakiinnuttanut paikkansa yhtenä Euroopan suurimmista maratoneista. Reitin kulku niin keskeisesti läpi ydinkeskustan on tehnyt kisasta ainutlaatuisen, ja sitä piirrettä olemme halunneet vahvistaa uudella reitillä. Samalla haluamme näyttää vielä enemmän sitä, mikä tekee kaupungistamme yhden maailman kauneimmista pääkaupungeista, sanoo Marathongruppenin toimitusjohtaja Daniel Almgren.\nVästerbron –silta säilyy\nTarkka reitti on vielä salaisuus, mutta juoksijoiden suosikkiosuudet kuten Strandvägen, Norr Mälarstrand ohi kaupungintalon, Skeppsbron ja Västerbron tulevat säilymään. Reittiin tullaan lisäämään mm. pidempi osuus Södermalmilla sekä myös uusi osuus Kungsholmenilla Ehkä kaikkein vähiten suosittu osuus - kierros Gärdetillä ympäri Käknäs-tornetin, poistuu kokonaan. Uusi reitti ei koostu kahdesta kierroksesta, mikä tuo reitille merkittävästi lisää vaihtelua.\n- Meille on tärkeää kuunnella juoksijoiden toiveita, siitä kuinka voimme parantaa kisaa. Se, että lisäämme nyt osuuksia enemmän ydinkeskustan ilmapiiriin Kaknäsin kierroksen kustannuksella, on linjassa vuosien aikana saamamme palautteen kanssa. Olen hyvin iloinen uudesta reitistä, joka säilyttää sen, mikä tekee ASICS Stockholm Marathonista ainutlaatuisen ja uskallan luvata näyttävän juoksukokemuksen 2018, sanoo ASICS Stockholm Marathonin projektipäällikkö Ulf Saletti.\nSinulla, joka osallistut tämän vuoden kisaan, on etusija vuoden 2018 juhlakisaan. Tulet myös olemaan ensimmäisten joukossa, jotka pääsevät yksinoikeudella näkemään miltä uusi reitti näyttää. Lisätietoa tulossa.\nTikkala 10, Jyväskylä Seuraava >>\nSAUL SM-viestit, Lappeenranta


.: Katsaus vuoteen 2016\nYlihuomenna juhlitaan vuoden vaihtumista, joten nyt on hyvä hetki muistella mitä kaikkea tänä vuonna on tullut puuhasteltua. Näitä kuvia selatessa totesin, että todella paljon kaikkea kivaa on tapahtunut toukokuusta lähtien, jolloin blogin perustin. Blogi on myös kätevä päiväkirja: täältä on helppo tarkistaa mitä kukkia olen kuvannut ja ennenkaikkea miten olen kuvannut. Eli tämä toimii myös hyvänä oppimispäiväkirjana :)\nToukokuun alussa muistettiin äitiä ja keräsin kimpun valkovuokkoja ja kielon lehtiä postausta varten. Tein myös ensimmäiset kesäkukkaistutukset, joihin käytin erityisesti tummalehtisiä kasveja ja kukkia. Ja yrttejä pitää olla, tottakai. Kotipuutarhan VERSOO-kevätmarkkinoilta tarttui mukaan kasvi jos toinenkin.\nKesäkuu on mun supersuosikkikuukausi. Puut ja pensaat kukkii, on valoisaa ja ihana kesä! Keräsin syreenin oksia asetelmaan ja sain pensastuen paikoilleen parvekkeelle. Kävin läheisellä niityllä ja poimin luonnonkukkia tunnistettavaksi. Pionit aloittivat kukintansa juhannuksen tienoilla oikein rytinällä hellesäiden jouduttaessa kukintaa. Vaalea kranssi valmistui somistamaan kesäistä parveketta.\nHeinäkuussa parveke sai uusia kasveja sekä ruukkuja. Tein pientareen kukista asetelman roikkumaan puuhun sekä lasipulloihin vanhaan laatikkoon. Kävin ystävän kanssa retkellä Lapakiston retkeilyalueella ja keräsimme mustikoita, joita oli todella runsaasti tänä vuonna. Harjoittelin myös asetelmakuvausta ihanilla uusilla puotilöydöillä.\nOi elokuu. Aurinkoa, kukkia ja auringonkukkia! Pääsin Hirvihaaran kartanolle kuvaamaan upeaa puutarhaa sekä syksyn kukkia. Herkkä morsiusharso sai myös ihan oman postauksensa.\nSyyskuu toi mukanaan syyskukat ja upeat syksyn värit. Tykästyin kestäviin krysanteemeihin ja ostin torilta hajuherneen kukkia.\nLokakuussa kuvasin tillandsioita ja muita leikkokukkia sekä istutin ruukkuun kukkasipuleita. Syksy toivotettiin tervetulleeksi.\nMarraskuussa pääsin vihdoin kuvaamaan joulua ja joulun kukkia. Superkivaa! Olin myös mukana Kukkapiin joulunavauksessa sekä Kauppapuutarhaliiton joulukukkien mediatilaisuudessa.\nJoulukuussa kuvasin lisää joulun kukkia - nyt kun ne kunnolla aukesivat. Kuvasin Lahden joulukylän tunnelmia sekä askartelin kransseja jouluviemisiksi.\nKaiken kaikkiaan on ollut ihana kukkavuosi ja mukava aloitus blogilleni. Viime kuukausina olen oppinut paljon valokuvaamisesta, kuvien käsittelystä ja tehnyt sekä kuvannut paljon sellaista mitä ilman blogia en olisi päässyt tekemään. Tästä on hyvä jatkaa matkaa eteenpäin. Ensi viikolla kuvaan tulppaaneja ja eiköhän jossain vaiheessa myös ensimmäiset esikot pääse linssin eteen.\nKiitos teille blogin lukijoille myös tästä vuodesta ja ihanaa sekä onnekasta Uutta Vuotta 2017!\nLähettänyt Eteläparvekkeen elämää klo 12.25\nMari Marjamäki 29. joulukuuta 2016 klo 13.26\nTäytyy kyllä todeta että osaat kuvata taitavasti. Noista kuvistasi voisi tehdä vaikka kalenterin. Innolla odotan uusia postauksia!\nEteläparvekkeen elämää 29. joulukuuta 2016 klo 22.05\nKiitti ihana! Tämä postaus sai aikaan paljon uusia ideoita ja päivätkin pitenevät koko ajan joten valokuvaus helpottuu. Kiva kun seuraat! /Pia\nTaina K 30. joulukuuta 2016 klo 7.59\nAh, miten kaunista!<3 Näissä on kivoja ideoita, jotka täytyy laittaa itselle muistiin, kuten tuo valkovuokot + kielon lehdet. Ihana kimppu!<3 Jos noista pitää suosikkeja poimia, niin jostain syystä erityisesti marraskuu ja toukokuu tuntuvat puhuttelevan minua.:D\nTulehan Kukkailotteluun, jotta muutkin löytävät nämä sun hienot kuvat!<3\nEteläparvekkeen elämää 30. joulukuuta 2016 klo 9.20\nMarraskuu oli myös oma suosikki, siinä jotenkin kaikkien kuvauskohteiden värit mätsäsi hyvin yhteen. Pitäisi ehkä suunnitella ensi vuodelle jokin teemaväri yhdelle kuukaudelle, esim vain valko-vihreää. Paljon iloa ja ideoita myös sinulle uudelle vuodelle!\nTunnelmia Lahden joulukylästä\nEsittelyssä ihastuttava jouluruusu\nPerjantaipostaus: jouluiset leikkokukat pulloissa


Uusi E-mallisto - John Deeren vallan John Deere Forestry aloitti - PDF\nDownload "Uusi E-mallisto - John Deeren vallan John Deere Forestry aloitti"\n2 Uusi E-mallisto - John Deeren vallan John Deere Forestry aloitti Hän listasi historiallisiksi uuden E-sarjan metsäkonemal- maineteoiksi mm. ÖSAn Bam- liston lanseerauksen esittele- sen (1957), 4-rullavedon (1985), mällä toukokuun lopussa Lah- tasapainotetun telin (1993), TMC dessa 1270E ja 1470E -harves- automaatiojärjestelmän (1993) terit sekä uuden kokoluokan ja tuoreimpana TimberLinkin. 1510E -kuormatraktoriin. Sa- Merkittävä osoitus kehitys- massa yhteydessä esiteltiin myös myöhemmin lanseerattavalle 1170E:lle suunniteltu, H414-harvesteripää. Uuden malliston suurin uudistus on kääntyvän ja vakaavan ohjaamon tulo myös kuormatraktoreihin. John Deeren uuden E-sarjan lanseerausteema on Revolution. Termi Revolution merkitsee vallankumousta ja mullistusta, mutta sillä on myös toinenkin merkitys. Revolution tarkoittaa myös pyörähdystä ja kierrosta. - John Deere, ja sen metsäkonevalmistuksen edeltäjät (ÖSA, Lokomo ja Timberjack) - John Deeren yksi tavaramerkki on luotettavuus. E-sarjan koneita on testattu enemmän kuin mitään mallia aikaisemmin ennen sarjatuotannon aloittamista, kertoo Arne Bergman. ovat ennenkin esitelleet ensimmäisenä innovaatioita, jotka ovat vaikuttaneet koko metsäkonekehityksen suuntaan, taustoitti uuden malliston merkitystä Arne Bergman, John Deeren Euroopan ja Venäjän myynnistä ja markkinoinnista vastaava johtaja. työn innovatiivisuudesta on Bergmanin mukaan myös 1990 luvun kävelevä metsäkone, joka ei koskaan edennyt prototyyppiä pidemmälle. Se kertoo kuitenkin siitä, että meillä asioita osataan ja uskalletaan katsoa kaikista näkökulmista. Kuljettaja on tärkein E-sarjan koneissa on paljon uusia ominaisuuksia. Merkittävin muutos kuormatraktoreissa on toki joistakin muista merkeistä jo tuttu - kääntyvä ja vakaava ohjaamo. Se mullistaa Bergmanin mukaan kuorma- Uuden E-sarjan prototyypit ovat olleet testiajossa Suomessa mm. Antti Yijälällä ja Matti Mäkelällä. Yijälän (vas.) päällimmäiset kokemukset 1470E:stä kertovat parantuneista maasto-ominaisuuksista, koneen tärinättömästä vakaudesta ja hyvästä näkyvyydestä. Matti Mäkelän pienet epäluulot E-sarjaa kohtaa sulivat 1270 E-harvesterin kanssa. Erityiskiitosta saa ohjaamon ergonomia, nosturin geometria ja ratkaisut jäähdyttäjän ja moottorin pölyyntymisen estämiseksi. Molemmat uskovat uudistusten parantavan tuottavuutta. traktorilla työskentelyn. - Nyt kuljettajan työympäristö on nostettu uudelle tasolle 44\n3 1470E-harvesterin voimanlähteenä on 9,0 -litrainen raskaskonekäyttöön suunniteltu ja palkittu John Deere PowerTech Plus -moottori, jonka suuri vääntömomentti pienelläkin kierrosnopeuksilla takaa hyvän polttoainetehokkuuden E-malliston muotoiluun on panostettu paljon. kumous John Deeren itse valmistaman ohjaamon ja uuden automatiikan myötä. Testikoneiden kuljettajat ovat ylistäneet myös ohjaamon käännön ja vakautuksen oikea-aikaisia ja tasaisia liikkeitä. E-sarjan kuormatraktorimallistossa on kuusi kokoluokkaa: 810E, täysin uudistettu 1010E, 1110E, 1210E, 1510E ja 1910E. 1510E esitellään tänä kesänä, ja muiden mallien vuoro on myöhemmin tänä ja ensi vuonna. E-sarjan harvestereita on neljä: 1470E, 1270E, uutta kokoluokkaa edustava 1170E sekä 1070E, josta tulee sekä 4- että 6- pyöräinen versio. Kaikki mallit esitellään vuoden 2008 aikana. Harvesterien yhteydessä esitellään myös 1170E:n ja 1270E:n uudet puomit sekä 1170E:lle suunniteltu uuden kokoluokan H400-sarjan harvesteripää. John Deere 1510E:n kantavuutta, moottoritehoa, moottorin vääntömomenttia ja vetovoimaa on kasvatettu edeltävään 1410D-malliin verrattuna. 1510E-kuormatraktorin voimanlähteenä on 6,8 -litrainen John Deere PowerTech Plus -moottori, joka tunnetaan suuresta vääntömomentista myös pienillä kierrosnopeuksilla. Kääntyvästä ohjaamosta on 360 asteen näkyvyys. Pyörivä ja vakaava ohjaamo mullistaa metsäkuljetuksen - Uudet John Deeren E-sarjan kuormatraktorit tarjoavat kuljettajalle uudenlaista mukavuutta, hallittavuutta ja luotettavuutta, lupaa Jari Mennala John Deere Forestryn kuormatraktorien ja automatiikan tuotepäällikkö. - Uusi kääntyvä ja vakaava ohjaamo seuraa puomin liikkeitä nopeasti ja pehmeästi, ja kuormaaminen on tarkkaa ja tehokasta. Uuden ohjaamon automaattiilmastointi, laadukas verhoilu, alhainen melu- ja tärinätaso sekä useat lisävarusteet varmistavat kuljettajan työmukavuuden. Pehmeästi ja tarkasti toimivan ohjaamon vakaajan ansiosta ajo- Automatiikasta ja kuormatraktoreista vastaava tuotepäällikkö Jari Mennala hehkutti lanseeraustilaisuudessa uusien E-sarjan kuormatraktorien kuljettajaystävällisyyttä. - Kääntyvän ja vakaavan ohjaamon myötä on kuljettajan työmukavuudelle ja jaksamiselle asetettu aivan uusi taso. Uuden ohjaamoratkaisun myötä melutaso ohjaamossa on selvästi pienempi kuin aiemmin. nopeutta voidaan kasvattaa, kertoo Mennala. Uutta TimberMatic F-09 -ohjausjärjestelmää on helppo käyttää ja esimerkiksi kuljettajakohtaiset parametrit löytyvät nopeasti. Vaihtoehtoisesti konetta voi hallita CommandCenter -ajonäytön avulla. E-sarjan koneissa on uuden sukupolven Flex-moduulit, joilla ohjataan peruskoneen toimintoja. Kuormatraktorissa uuden TimberLink - työkalun avulla 1510E:n suorituskyvyn seuranta ja tuottavuuden, käytettävyyden ja käyttökustannusten optimointi onnistuu vaivattomasti. 45\n4 Kaikissa E-sarjan kuormatraktoreissa on D-sarjan koneita vahvempi runko. Takarunko on nyt pohjaltaan V-muotoinen. Aiemmat mallit ovat vallanneet ykköspaikan maailman suosituimpana pyöräalustaisena harvesterina. Uusi 1270 E jatkaa siitä mihin 1270 D jää. 1470E ja 1270E uutta tuottavuutta John Deeren uudet 1470E ja -Järjestelmää on entistä hel- kistukset ja huoltotoimet. 1270E ovat kääntyvällä ja vakaa- pompi käyttää ja esimerkiksi Uusi hydraulituuletin vaihtaa valla ohjaamolla varustettuja kuljettajakohtaiset parametrit suuntaa automaattisesti ja puh- Hydraulikäyttöinen tuuletin vaihtaa suuntaa automaattisesti puhdistaen pölyn ja roskat jäähdyttimestä. Konepeitto nousee sähköisesti. Ohjaamon kippaus huoltoasentoon on hydraulinen. harvestereita. 1470E on päätehakkuisiin suunniteltu malliston isoin harvesteri. 1270E on yleiskone, joka sopii niin harvennuksille kuin päätehakkuisiinkin. löytyvät nopeasti, sanoo Leppänen. Lisäksi koneissa on uuden sukupolven Flex-moduulit, joilla ohjataan peruskoneen ja harvesteripään toimintoja. Uudet distaa pölyn ja roskat jäähdyttimestä. Moottorin ilmansuodattimen käyttöikä moninkertaistuu uuden esisuodattimen ansiosta. Harvesteriin saa lisävarusteena keskusvoitelujär- - Harvestereiden täysin uu- Flex-moduulit ovat keskenään jestelmän, joka lyhentää entises- distettu ohjaamo sekä Timber- vaihtokelpoisia. John Deeren tään päivittäiseen huoltoon ku- Matic -mittaus- ja automaatio- ainutlaatuinen uusittu Timber- luvaa aikaa. järjestelmä tarjoavat työympä- Link-ohjelmisto helpottaa ko- Vertailussa aiempiin malli- ristön, jossa kuljettaja pysyy vir- neen suorituskyvyn seurantaa versioihin 1270E:n tuottavuut- keänä ja jaksaa käyttää konetta ja optimointia. ta parantaa myös uuden suku- tuottavasti pitkänkin työvuo- Harvesterit ovat Leppäsen polven CH7-kuormain. - Suu- ron ajan, sanoo Pekka Leppä- mukaan myös vakaampia ja ren nosto- ja kääntövoiman se- nen John Deere Forestryn har- ketterämpiä kulkemaan maas- kä kestävän rakenteen ja nopei- vestereiden ja harvesteripäiden tossa kuin edeltäjänsä. den liikkeiden ansiosta puomi Pankon kiinnitystä on uudistettu. tuotepäällikkö. Kaikissa E-sarjan harvestereis- soveltuu sekä myöhempiin har- - Ohjaamon entistä suurem- sa on täysin uudenlainen, erit- vennuksiin että uudistushak- mat kääntö- ja sivukallistus- täin vahva runko. - Koneiden kuisiin, sanoo Leppänen. Kas- kulmat sekä tarkat ja pehmeät käyttöastetta kasvattavat aiem- vanut maavara ja suuri vetovoi- liikkeet antavat kuljettajalle erin- paa harvemmat päivittäiset tar- ma parantavat 1270E:n kulkua omaisen näkyvyyden koneen maastossa. työalueelle ja lisäävät työnteon 1470E ja 1270E-harvesterien mukavuutta. Uuden ohjaamon voimanlähteenä on 6-sylinte- automaattinen ilmastointi, laa- rinen, 9,0 -litrainen raskaskone- dukas verhoilu, alhainen melu- käyttöön suunniteltu, alakier- ja tärinätaso sekä useat lisäva- roksilta asti tehokkaasti vään- rusteet varmistavat ensiluok- tävä välijäädytetty turbo, John Vaijerisermiä vasten ei nippuja tasailla. Joustava sermi tasapainottaa osaltaan ajoa. kaisen työympäristön. Uusi TimberMatic H-09 käyttöliittymä sisältää muun muassa integroidut vianhaku- ja apteeraustoiminnot sekä MultimediaHelp -toiminnon. - Mallistouudistuksen tärkeimmät tavoitteet ovat olleet kuljettajan työskentelyolosuhteet, parempi tuottavuus ja toimintavarmuus, sekä helppo huollettavuus, toteaa tuotepäällikkö Pekka Leppänen. Deere PowerTech Plus. Se takaa hyvän polttoainetehokkuuden ja teho riittää myös suurten ja raskaiden puiden käsittelyyn. 1270E:n moottoriteho on 170 kw ja 1470E:n 190kW. 46\n5 1510E:n vakiovarusteluun kuuluvat Heavy Duty akselit ja ylläpitokustannuksia alentavat aiempaa harvemmat päivittäiset tarkistukset ja huoltotoimet sekä moottorin imuilman esisuodatin. Kone on tonnin verran 1410D -mallia raskaampi, jos toki kantavuuskin on noussut. H414 - harvesteripää pienen puun tehokkaaseen korjuuseen John Deere Forestry esitteli E-malliston yhteydessä myös uuden kokoluokan harvesteripään. H414 on suunniteltu erityisesti uuteen 1170E harvesteriin. H414 harvesteripää on kokoluokaltaan olemassa olevien H754 ja H480 välissä ja soveltuu ensiharvennuksilta aikaisiin uudistushakkuisiin. H414 harvesteripään runko on suunniteltu niin, että se mahdollistaa pieniläpimittaisen puun karsinnan ja syötön tehokkaasti ja laadukkaasti. H414 syöttögeometria on jo tuttua muista myynnissä olevista John Deeren 4-rullaisista harvesteripäistä. H414 on varustettu neljällä liikkuvalla karsintaterällä ja kahdella kiinteällä. Suunnittelussa Nelirullaiseen H414 kouraan on ja toteutuksessa on kiinnitetty haettu mahdollsimman hyvää erityistä huomiota karsimaterien lujuuteen ja leikkauspinnan teho/painosuhdetta. Kaikki harvesteripään huoltokohteet ovat kätevästi esillä sekä hyvin suojattuna. Tämä yhdistettynä lujiin kasvattamiseen sekä syöttörullien puuta kannattelevaan vaikutukseen aina maksimiauvän luotettavuuden ja nostavat rakenneratkaisuihin antavat hykeamaan, 640 mm, saakka. käyttöastetta. John Deere H414 Paino alkaen ilman rotaattoria ja riipuketta 997 kg Maksimi katkaisuhalkaisija 620 mm Maksimi halkaisija, rullat auki 640 mm Yläterät ääriasennossa 610 mm Alaterät ääriasennossa 660mm Karsintahalkaisija. 430 mm Syöttövoima 27 kn Syöttönopeus 3,2 5,3 m/s 47\n6 Uuutuusmallisto paljastettiin suurelle kutsuvierasjoukolle hyvin näyttävästi tulisoihtujen loisteessa Lahden messuhallissa. Maailmanluokan lanseeraus John Deeren E-malliston odo- en mallien ominaisuuksista ja Seuraavien sivujen kuvaka- tettu lanseeraus oli iso tilaisuus tuotekehityksen kulusta asiak- valkadista löytyy koko joukko - todellinen maailmanluokan ta- kaat, yhteistyökumppanit ja suomalaista metsäkonealan vä- pahtuma. Paikalla Lahden mes- varsinkin median edustajat. keä, joka ensimmäisten joukos- sukeskuksessa oli kuutisensataa Suomen lisäksi vieraita oli sa pääsi uutuuksien makuun. kutsuvierasta kaikkialta maail- runsaasti muualta Euroopasta, Lahdesta E-mallien kiertue masta seuraamassa näyttävän Aasiasta, Australiasta, Amerikan lähti Eurooppaan. Tätä luetta- shown myötä tapahtunutta mantereilta, jopa Afrikasta. Me- essa uudet mallit ovat olleet jo ensiesittelyä. dian edustajilla oli mahdolli- esillä messuilla Saksassa, Rans- Uusia konemalleja tutkivat ja suus tutustua samalla matkalla kassa, Ruotsissa ja Venäjällä. John Deere Forestryn tuote- myös John Deere Forestryn Seuraavaksi tavataan elokuun asiantuntijoita tenttasivat uusi- toimintoihin Ruotsissa. lopulla FinMetkossa. John Deere sponsoroi ratamoottoripyöräilyn huipulla kilpailevaa Mika Kalliota. 250 kuutioisten MMsarjaa johtava suomalainen ehti mukaan E-mallien lanseeraukseen, vaikka Italian osakilpailu painoi jo päälle. Martti Sjöholm Imatralta katseli uusia malleja vielä pian 50 vuoden mittaisella konemiehen kokemuksella. Matti Sääskilahti korjaa puuta Ranualla kahdella ketjulla. Maailmamestaritason mestäkoneenkuljettaja Timo Nieminen (vas.) kertoi näkemyksiään uutuusmalleista John Deeren Juha M. Järviselle. Suomessa kun ollaan hevimusiikki on valttia. Sitä tarjottiin tuliakrobatian keralla Lahdessakin. Uusi ohjaamo kiinnosti tohmajärveläistä Teuvo Vepsäläistäkin. 48\n7 Marjatta ja Tapio Määttä Posiolta. Tapio Määttä Ky:n konekalustossa on toistakymmentä konetta. Kokemusta löytyy myös autokuljetuksiin. Alf Aittamäki kristiinankaupunkilaisesta Metsäkoneyhtymä Aittamäki Oy:stä katseli koneiden ohella juhlaillan ohjelmaa. Aittamäkien yritys täyttää ensi vuonna 30 vuotta. Kuhmolainen Puukuljetus R. Kilponen Oy on yksi Suomen suurimpia metsäkoneyrityksiä. Raimo Kilponen aloitti koneurakoinnin jo vuonna Veljekset Mustonen Oy on perheyritys Kiteen Tolosenmäestä. Markku (yläkuva) ja Matti (alh.) pyörittävät toimintaa. Uutuuskoneiden tekniset tiedot John Deere 1510E Pituus 9570 mm Akseliväli 5100 mm Etuakseli - Keskinivel 1700 mm Keskinivel Taka-akseli 3400 mm Sermi Taka-akseli 2600 mm Taka-akseli - Perä 1900 mm Leveys - 700/800 renkaat 2950/3110 mm Ohjauskulma 42 Kuljetuskorkeus 3800 mm Kantavuus 15 t Maavara 605 mm Kuormain CF7 Suurimmat ulottumat 7.2 / 8.5 / 10 m Nostomomentti, brutto 125 knm Kääntömomentti 32 knm Kääntökulma 380 Kuormatilavaihtoehdot Vakio, Leveä, VLS, ALS OhjaamoKääntyvä tai kääntyvä ja vakaava Kääntökulma 290 Sivuttain kallistus 10 Eteen/Taakse kallistus 6 John Deere 1470E Pituus 7690 mm Etuakseli - keskinivel 2150 mm Taka-akseli - keskinivel 1900 mm Akseliväli 4050 mm Eturenkaat 26,5-20 Takarenkaat Leveys - 650/800 renkaat 2990/3050 mm Kuljetuskorkeus 3730 mm Maavara 710 mm Paino alkaen 20,000 kg Kuormain CH8 Nostomomentti, brutto 210 knm Kääntömomentti 55 knm Suurimmat ulottumat 8.6 / 10 / 11 m Kääntökulma 220 Tilttikulma, taakse / eteen -15 / +28 Harvesteripäävaihtoehdot H480, 758HD, H270, H290 Ohjaamo Kääntyvä ja vakaava (vakio), kiinteä (valinnainen) Sivuttain kallistus 0-17 Eteen/taakse kallistus 0-10 Kääntökulma 160 Mittaus- ja ohjausjärjestelmä Timbermatic H-09 John Deere 1270E Pituus 7550 mm Etuakseli keskinivel 2150 mm Taka-akseli - keskinivel 1900 mm Akseliväli 4050 mm Eturenkaat 26,5-20 Takarenkaat Leveys 600/800 renkaat 2770/2900 mm Kuljetuskorkeus 3630 mm Maavara 650 mm Paino alkaen 18,400 kg Kuormain CH7 Nostovoima 197 knm Kääntömomentti 50 knm Suurimmat ulottumat 8.6 / 10 / 11.7 m Kääntökulma 220 Tilttikulma, taakse / eteen -15 / +28 Harvesteripäävaihtoehdot 754, H752, H480, 758HD, H270 Ohjaamo sama kuin 1470E Konemäärältään Suomen toiseksi suurimman metsäkoneyrityksen Motoajon Juhani Puoskari (vas.) ja kahdella ketjulla puuta korjaavan kontiolahtelaisen Koneyhtymä Tahvanaisen Kauko Tahvanainen kuuntelivat tarkkaan uuden 414 H kouran ominaisuudet. Pitkän linjan metsäkonemies kuhmolainen Jaakko Pulkkinen seurasi esiintymislavan ohjelmaa John Deere Forestryn tiedottajan Armi Lahtisen kanssa. Vaalalainen L&K Lukin on hakenut toisen tukijalan ulkomaan urakoinnista, pääosin kolme ketjua on ollut Saksassa. Juhlan aikaan töitä tehtiin Tsekissä, ja katsetta on käännetty Euroopan ulkopuolellekin. Keijo Lukinin juttukaverina rovaniemeläisen Kone-Välimaan veturi Seppo Välimaa. Pertti Rauva hauskutti toista Perttiä, Lehtomäkeä. Vai olisko sittenkin ollut päinvastoin. 49\n8 Toimitusjohtaja Timo Kyttälä (yläkuva) ja kotimaan organisaatioon palannut Hannu Hietikko pysyttelivät ensiesittelyssä julkisuuden valokeilojen takapuolella asiakkaiden ja yhteistyökumppaneiden parissa. Lanseerausjuhlan notkuvien ruokapöytien näyttävintä antia. Nämä miehet John Deeren testausinsinöörit Lasse Kirvesmäki ja Pekka Saloranta tuntevat E- mallien ominaisuudet paremmin kuin kukaan. He ovat testanneet yksittäisiä komponentteja ja protomalleja jo vuosia. Mikko Rysä katseli vuosia näköalapaikoilta Deeren ja sen edeltäjäyhtiöiden edesottamuksia. - Muistakaa, että ei maailma tähän lopu, kehitys jatkuu, opasti teollisuusneuvos nykyjohtoa. Nykyään Rysä on mm. Metsäkonepalvelu Oy:n hallituksen puheenjohtaja. Deeren Joensuun tehtaanjohtaja Martti Toivasella (vas.) ja lieksalaisen Jorman Kone Oy:n Jorma ja Jokke Ruokolaisella riitti keskustelunaihetta moneksi toviksi. Toivosen mukaan uudet mallit ovat täysimittaisesti tuotannossa joulukuussa. Uudet simulaattorit entistä monipuolisempia Simulaattorit tuovat lisää tehokkuutta metsäkonekoulutukseen. Uuden mallisarjan myötä myös Deeren simulaattorit ovat uudistuneet. E-sarjan simulaattorit tarjoavat aiempaa paremman grafiikan, sekä uusia maastovaihtoehtoja ja puulajeja. Niihin voi luoda myös oikeiden karttapohjien avulla omia harjoitusmaastoja. Työmaasimuloinnissa erilliset harvesterija kuormatraktorisimulaattorit voivat samanaikaisesti työstää samaa työmaata. Yhdistetty harvesteri- ja kuormatraktorisimulaattori sopii molempien koneiden toiminnan ja automaation simulointiin, niissä on oikean koneen mittaus- ja ohjausjärjestelmä. Simulaattorin avulla voidaan koko leimikko tehdä luokkahuoneessa leimikon suunnittelusta varastopinoon. TimberLinkin avulla voidaan seurata oppilaiden edistymistä myös simulaattoriympäristössä. E-sarjan kuormatraktorisimulaattori on rungoltaan, laitteiltaan ja ohjelmistoltaan täysin uusi. Se tarjoaa aiempaa paremman grafiikan, sekä uusia maastovaihtoehtoja ja puulajeja. Siihen voi luoda myös oikeiden karttapohjien avulla omia harjoitusmaastoja Kuormatraktorisimulaattori riittää pelkän kuormatraktorin käyttökoulutukseen, ja sillä voidaan kuljettaa harvesterilla kaadetut puut pois metsästä pinoon tien varteen. 50\n9 Uusi konemallisto tietää tulevina kuukausina sopimushuoltojen henkilökunnalle isoa koulutusrumbaa. Iisalmelaisen Agrihuolto Kinnusen Sulo Kinnunen arveli ensivaiheen koulutuksen ainakin viikoksi / henkilö. Kinnusen kanssa yläkuvassa seinäjokelaisen Esan Pajan Timo Hietarinta. Alhaalla Kuopion Metsäparin Mikko Räty (oik) ja Jouni Koponen. Yksi kriittisimmistä ja aktiivisimmista ensiesittelytilaisuuden vieraista oli N&K Lukinin kuljettaja Jukka Reinikainen. Viime vuonna Saksan savotoilla muhkeita, suorastaan ennätyksellisiä, myrskypuumääriä korjanneen työhurjan savotat ovat nyt Tsekissä. Reinikainen pani Deeren tuoteasiantuntijat kysymyksillään tiukille, sillä oma työkalu vaihtuu syksyn mittaan E-malliin. Asiantuntijoiden arviot uuden harvesterin ohjaamon melutasosta flektin käydessä jatkuvasti täysillä eivät ensikuulemalta miellyttäneet pitkää päivää tekevää miestä. Jyrki Linnanmäki Oy on Stora Enson sopimusyrittäjä Asikkalassa. Kolmen koneketjun yritystä pyörittävä yrittäjäpariskunta Jyrki ja Teija Linnanmäki tuli juhliin perheen kanssa. Tyttärille Annille ja Pauliinalle puunkorjuu näytti olevan - nuoresta iästä huolimatta - varsin tuttua. Puu sai lähes ammattimaista kyytiä simulaattorissa. 51


Osakesäästötili - Vauras Elämä\nMaijalla ja Villellä on yhteinen tytär, Siiri 3 vuotta. Maija ja Ville ovat juuri ostaneet itsellensä ensimmäisen asunnon. Ensiasunnon ostajalla pitää olla 5 % omaa varallisuutta säästettynä kauppahinnasta ja tämän Maija ja Ville olivat tehneet ASP-tilin avulla. Ville oli pankista kysynyt milloin ASP-säästötilin voisi Siirille avata. Virkailijan vastaus oli, kun Siiri täyttää 15 vuotta. Villeä oli asia jäänyt vaivamaan, miten hän voisi Siirille säästää rahaa – esimerkiksi ensiasuntoa varten. Maailma ja säännökset vain kiristyy ja hän ajatteli, että eihän kukaan tiedä, miltä maailma näyttää 20 vuoden päästä.\n”Kyllä haluaisin mahdollistaa Siirille jonkinlaisen säästämisen, että hän tulevaisuudessa saisi oman asunnon ostettua”, Ville tuumi. Villellä on ennestään omia säästöjä. Hän oli harjoittanut osakesäästämistä ja rahastosäästämistä. Ei potti suuri ollut, mutta löytyi sitä jo 10 000 euroa yhteensä. Siiri oli saanut vähän rahaa vuosien varrella lahjaksi, esimerkiksi syntymäpäivänä, jouluna ja kun hänet kastettiin, joten pieni pääoma löytyy myös häneltä.\nYhtenä sunnuntaiaamuna, kun Ville joi aamukahviaan, hän luki lehdestä sijoitusmarkkinoiden uudesta tuotteesta – osakesäästötilistä. ”Sopii pitkäaikaiseen säästämiseen”, siinä luki. Sopisikohan tämä Siirillemme, Ville mietti. Hän päätti hakea asiasta hieman faktaa, ennen kuin hän puhuisi Maijan kanssa asiasta.\nOsakesäästötili on sijoitusmarkkinoiden uusi sijoittamisen työkalu, joka lanseerattiin Suomen markkinoille 1.1.2020. Osakesäästötili on tili, jolle voi tallettaa rahaa, millä sijoittaja voi ostaa kotimaisia tai ulkomaalaisia pörssilistattuja osakkeita, mutta muilla sijoitustuotteilla – kuten rahastoilla tai pörssinoteeratuilla rahastoilla (ETF) ei voida tilin sisällä käydä kauppaa. Osakesäästötili on vain yksityishenkilöitä varten ja jokaisella voi vain olla yksi tili hallussaan. Siirto palveluntarjoajien välillä ilman veroseuraamuksia on mahdollista. Tilin voi avata myös alaikäiselle.\nOsakesäästötilin talletuskatto on 50 000 €\nOsakesäästötilille voi tallettaa maksimissaan 50 000 €. Tilin summa voi karttua yli 50 000 € esimerkiksi osakkeen arvonnousun, osinkojen tai myyntivoittojen muodossa. Olet esimerkiksi tallettanut tilille 35 000 €, sitten olet tehnyt huippukaupat shorttauksella ja tällä hetkellä sinulla on tilillä 55 000 €. Kuten aikaisemmin mainitsin, oleellista on se, mitä tilille olet tallettanut. Tämä tarkoittaa sitä, että vaikka sinulla on 55 000 € tilillä, pystyt edelleen tallettamaan tilille 15 000 €, koska olet aikaisemmin tallettanut tilille vain 35 000 € pääomaa. Tilillä ei ole rajoituksia siitä, kuinka usein talletetaan varoja tai minkä kokoisia summia, kunhan talletus ei yhteensä ylitä 50 000 €. Tilin omistaja päättää myös itse, mihin osakkeisiin hän sijoittaa varat. Osakkeita, jotka omistetaan ennen tilin avausta, ei voida siirtää tilille.\nOsakesäästötilin verohyödyt ja -haitat\nOsakesäästötilissä on veroetuja. Osakesäätötilin sisällä osingot ja voitot ovat verovapaita niin kauan, kuin ne pysyvät tilillä tai sijoitetaan uudestaan osakkeisiin. Veroa maksetaan vasta, kun varat nostetaan tililtä. Tällä tavalla sijoittaja hyötyy korkoa korolle -ilmiöstä. Korkoa korolle -ilmiö tarkoittaa sitä, että osakesäästäjät voivat lisätä tuotot suoraan sijoitettavaan pääomaan sen sijaan, että he nostavat ne. Tässä tapauksessa korkoa kertyy seuraavan laskentakauden aikana entistä suuremmalle summalle.\nVerollisesti tilillä on yksi haittapuoli. Sijoitustappiot voidaan pääomaverotuksessa vähentää ainoastaan, jos tili lopetetaan ja varat nostetaan. Jotta tili voidaan lopettaa, pitää kaikki osakkeet myydä. Jos tilillä on paljon tappioita, niin voi olla älykästä kotiuttaa varat ja hyödyntää verovähennykset. Aina on mahdollista avata uusi osakesäästötili.\nOsakesäästötiliä suositellaan pitkäjänteiselle säästäjälle, joka ajoittain haluaa käydä kauppaa ja joka on kiinnostunut sijoittamaan osingot ja voitot uudelleen. Pitkäjänteinen sijoittaja hyötyy korkoa korolle -ilmiöstä. Alkutaipaleella korkoa korolle -efekti ei ole niin suuri, mutta pitkällä aikavälillä summat voivat parhaassa tapauksessa olla huomattavia.\nMatti kirjasi osakesäästötilistä listan hyödyistä ja heikkouksista\nSopii pitkäjänteisille piensijoittajille, jotka haluavat kokeilla osakesäästämistä\nVeroedut ovat hyvät\nKorkoa korolle -ilmiö nostaa varallisuutta\nSaa käyttää ainoastaan osakkeille, hajautushyötyä ei ole\nOsakesäästötilin tappiot ovat hyödynnettävissä vasta kuin osakkeet realisoidaan ja tili lopetetaan\n50 000 € maksimitalletus voidaan kokea liian pieneksi\nMatti on tyytyväinen lukemaansa. Hän miettii, että tämä voisi olla sopiva Siirille ja päättää keskustella Maijan kanssa asiasta.


PAPPILAN ELÄMÄÄ: Vilkasta\nLapsenlapsia kolme tuli eilen äitinsä kanssa. Mukava on touhuta heidän kanssaan. Tänään oli käynyt pieni hieno mies ja pikkusiskokin sillä aikaa, kun käväisin mustikassa. Mehiläisetkin ovat tuottaneet hunajaansa jo koottavaksi: ensimmäinen sato on lingottu. Niinpä myös mustikoille saa uutta hunajaa makeutukseksi.\nKorttipelejä oli tänä aamuna.\nMuistipeli on hyvää harjoitusta.\nKun lapset olivat keinumassa, niin he huomasivat pöllin alla olevien punarinnan poikasten jo kuoriutuneen.\nRusopajuangervot ovat alkneet kukkia pihapiirissämme. Pajuangervot sietävät alasleikkausta ja kukkivat jo samana kesänä. Niinpä leikkaamme ne parin vuoden välein, jotta niistä ei tulisi liian korkeita eivätkä ne leviäisi liikaa. Pajuangervohan leviää myös juurivesoista.\nJasmikepensaskin kukkii. Valkokukkaisten jasmikkeiden tuoksu leviää pihaan parhaillaan. Jasmikelajikkeemme on pystyoksainen.\nTunnisteet: eläimet, kasvit, lapsenlapset, mehiläiset, pieni hieno mies\nMuistipeli on kyllä vanhemmallekin hyvä peli !\nps. täytyy tunnustaa, etten ole vielä mustikassa käynyt !!!